qundao/data-zh-poetry huggingface dataset:
送知府吴龙图
作者：强至
朝代：宋

国初以来治蜀者，处置尽自乖崖公。
当时奏使便宜敕，不与天下州府同。
行之已及八十载，奸宄销伏谁之功。
因循至此渐抏敝，有未晓者时相攻。
鞭笞小罪亦检察，不许略出常科中。
下民知之颇不惧，州县往往藏群凶。
侧身敛足未动者，实以累朝恩泽隆。
公之初来蜀人喜，慈爱久着民情通。
众心欢然耻犯法，捄药浮薄归醇醲。
尽将约束付僚吏，兴起学校还文翁。
二年美化极沾洽，远近循服如偃风。
上将归公问谁代，当使间作如笙镛。
遂求元老得青社，其人廊庙之宗工。
往年镇抚有异绩，大旆再来遣于东。
公今与之合符去，到必奉诏参夔龙。
大资旧德固无虑，剖判自出其心胸。
所忧厥后嗣之者，忠定良法还如空。
养顽活狡作渊薮，不免剪殄烦兴戎。
蒙之愤懑久填臆，言贱不得通九重。
颂公上殿起居罢，第一用此闻宸聪。
送石亢之節推赴廬州幕府
作者：强至
朝代：宋

執政昔曾祖，滯才今令孫。
三遷纔大幕，萬石已高門。
阮瑀妙草檄，毛公深雅言。
相從賓主樂，淮月共清樽。
送石亢之节推赴庐州幕府
作者：强至
朝代：宋

执政昔曾祖，滞才今令孙。三迁才大幕，万石已高门。阮瑀妙草檄，毛公深雅言。相从宾主乐，淮月共清樽。
送石亢之节推赴庐州幕府
作者：强至
朝代：宋

执政昔曾祖，滞才今令孙。
三迁纔大幕，万石已高门。
阮瑀妙草檄，毛公深雅言。
相从宾主乐，淮月共清樽。
送石师正
作者：强至
朝代：宋

马蹄南出都门路，行客少年春色暮。花片空随别盏飞，柳条难系征鞍住。
送石师正
作者：强至
朝代：宋

马蹄南出都门路，行客少年春色暮。
花片空随别盏飞，柳条难繫征鞍住。
送石師正
作者：强至
朝代：宋

馬蹄南出都門路，行客少年春色暮。
花片空隨別盞飛，柳條難繫征鞍住。
送程公辟郎中知洪州二首
作者：强至
朝代：宋

滕阁栏高红螮蝀，章江水阔碧琉璃。几年气象归谈笑，一道藩垣系指麾。那待韩公来属部，无劳王勃写雄辞。使君自有文章手，能与山川作好碑。君王从此不南忧，善付名郎第一州。笳鼓出严千骑从，旌麾坐制九诸侯。城巅观阁屏间见，江底乾坤镜里浮。门下贤豪常满榻，却应仲举减风流。
送程公辟郎中知洪州二首·其一
作者：强至
朝代：宋

滕阁栏高红螮蝀，章江水阔碧琉璃。几年气象归谈笑，一道藩垣系指麾。那待韩公来属部，无劳王勃写雄辞。使君自有文章手，能与山川作好碑。
送程公辟郎中知洪州二首·其二
作者：强至
朝代：宋

君王从此不南忧，善付名郎第一州。笳鼓出严千骑从，旌麾坐制九诸侯。城巅观阁屏间见，江底乾坤镜里浮。门下贤豪常满榻，却应仲举减风流。
送程公闢郎中知洪州二首·其一
作者：强至
朝代：宋

滕閣欄高紅螮蝀，章江水闊碧琉璃。
幾年氣象歸談笑，一道藩垣繫指麾。
那待韓公來屬部，無勞王勃寫雄辭。
使君自有文章手，能與山川作好碑。
送程公闢郎中知洪州二首·其一
作者：强至
朝代：宋

滕阁栏高红螮蝀，章江水阔碧琉璃。
几年气象归谈笑，一道藩垣繫指麾。
那待韩公来属部，无劳王勃写雄辞。
使君自有文章手，能与山川作好碑。
送程公闢郎中知洪州二首·其二
作者：强至
朝代：宋

君王从此不南忧，善付名郎第一州。
笳鼓出严千骑从，旌麾坐制九诸侯。
城巅观阁屏间见，江底干坤镜裏浮。
门下贤豪常满榻，却应仲举减风流。
送程公闢郎中知洪州二首·其二
作者：强至
朝代：宋

君王從此不南憂，善付名郎第一州。
笳鼓出嚴千騎從，旌麾坐制九諸侯。
城巔觀閣屏間見，江底乾坤鏡裏浮。
門下賢豪常滿榻，却應仲舉減風流。
送窦彦法学士被诏赴阙
作者：强至
朝代：宋

绿发传家五丹桂，青云错路两朱轓。凤批天语来严诏，马跃春风候禁门。造膝从容应有问，披心慷慨不无言。君王一见知堪用，未历财闱定改恩。
送窦彦法学士被诏赴阙
作者：强至
朝代：宋

绿髮传家五丹桂，青云错路两朱轓。
凤批天语来严诏，马跃春风候禁门。
造膝从容应有问，披心慷慨不无言。
君王一见知堪用，未历财闱定改恩。
送竇彥法學士被詔赴闕
作者：强至
朝代：宋

綠髮傳家五丹桂，青雲錯路兩朱轓。
鳳批天語來嚴詔，馬躍春風候禁門。
造膝從容應有問，披心慷慨不無言。
君王一見知堪用，未歷財闈定改恩。
送章传道东归三十八韵
作者：强至
朝代：宋

一日或数篇，数日哦一轴。
夫子之于诗，夜补昼不足。
长吟天地间，万象困题目。
天徒饱其才，而特馁其腹。
声名三十载，半百事场屋。
今年试春官，淡榜辄不录。
东风吹残花，客泪迸京毂。
回头谢青云，却抱来时玉。
河阳谒相公，每见辍饭沐。
赆金实空囊，礼遇骇僮仆。
遂游西诸侯，骑马度函谷。
长安寻素交，零落半丘木。
惟有终南山，相看似旧绿。
东李雅好客，既亲意转笃。
授馆如投家，晨杯继宵烛。
羸马残青刍，饥僮厌余肉。
予方坐幕府，陷嫉苦流俗。
群吠耳且盈，介立趣颇独。
得君倍欢然，坦不置边幅。
论情虽云晚，闻谊固已夙。
二章初交锋，懦气令避缩。
自笑不量力，强和旋取衄。
从此遗形骸，留馔或脱粟。
有酒时招邀，共醉小轩竹。
论议到圣贤，道德富停蓄。
岂比篇章流，烟云绕心曲。
飘飖走边城，新禁察儒服。
戎帅不敢延，进退势俱触。
六月汗霑衣，几作穷途哭。
回来卧旅舍，所得不充欲。
乡思生秋蛩，轻装遽云促。
行当买淮田，晚岁谋退筑。
予材觉无庸，计虑亦既熟。
无资媚要权，与世背驰逐。
祗合从渔樵，胡为苟寸禄。
淮吴幸相望，有邻可容卜。
浩歌老吾生，争食任鸡鹜。
薄宦犹縻人，归飞羡黄鹄。
送章传道东归三十八韵
作者：强至
朝代：宋

一日或数篇，数日哦一轴。夫子之于诗，夜补昼不足。长吟天地间，万象困题目。天徒饱其才，而特馁其腹。声名三十载，半百事场屋。今年试春官，淡榜辄不录。东风吹残花，客泪迸京毂。回头谢青云，却抱来时玉。河阳谒相公，每见辍饭沐。赆金实空囊，礼遇骇僮仆。遂游西诸侯，骑马度函谷。长安寻素交，零落半丘木。惟有终南山，相看似旧绿。东李雅好客，既亲意转笃。授馆如投家，晨杯继宵烛。羸马残青刍，饥僮厌馀肉。予方坐幕府，陷嫉苦流俗。群吠耳且盈，介立趣颇独。得君倍欢然，坦不置边幅。论情虽云晚，闻谊固已夙。二章初交锋，懦气令避缩。自笑不量力，强和旋取衄。从此遗形骸，留馔或脱粟。有酒时招邀，共醉小轩竹。论议到圣贤，道德富停蓄。岂比篇章流，烟云绕心曲。飘飖走边城，新禁察儒服。戎帅不敢延，进退势俱触。六月汗沾衣，几作穷途哭。回来卧旅舍，所得不充欲。乡思生秋蛩，轻装遽云促。行当买淮田，晚岁谋退筑。予材觉无庸，计虑亦既熟。无资媚要权，与世背驰逐。祗合从渔樵，胡为苟寸禄。淮吴幸相望，有邻可容卜。浩歌老吾生，争食任鸡鹜。薄宦犹縻人，归飞羡黄鹄。
送章傳道東歸三十八韵
作者：强至
朝代：宋

一日或數篇，數日哦一軸。
夫子之於詩，夜補晝不足。
長吟天地間，萬象困題目。
天徒飽其才，而特餒其腹。
聲名三十載，半百事場屋。
今年試春官，淡榜輒不錄。
東風吹殘花，客淚迸京轂。
回頭謝青雲，却抱來時玉。
河陽謁相公，每見輟飯沐。
贐金實空囊，禮遇駭僮僕。
遂游西諸侯，騎馬度函谷。
長安尋素交，零落半丘木。
惟有終南山，相看似舊綠。
東李雅好客，既親意轉篤。
授館如投家，晨杯繼宵燭。
羸馬殘青芻，饑僮厭餘肉。
予方坐幕府，陷嫉苦流俗。
群吠耳且盈，介立趣頗獨。
得君倍歡然，坦不置邊幅。
論情雖云晚，聞誼固已夙。
二章初交鋒，懦氣令避縮。
自笑不量力，强和旋取衄。
從此遺形骸，留饌或脫粟。
有酒時招邀，共醉小軒竹。
論議到聖賢，道德富停蓄。
豈比篇章流，烟雲繞心曲。
飄颻走邊城，新禁察儒服。
戎帥不敢延，進退勢俱觸。
六月汗霑衣，幾作窮途哭。
回來卧旅舍，所得不充欲。
鄉思生秋蛩，輕裝遽云促。
行當買淮田，晚歲謀退築。
予材覺無庸，計慮亦既熟。
無資媚要權，與世背馳逐。
祗合從漁樵，胡爲苟寸祿。
淮吳幸相望，有鄰可容卜。
浩歌老吾生，爭食任雞鶩。
薄宦猶縻人，歸飛羨黄鵠。
送粹中赴举
作者：强至
朝代：宋
体裁：古风

朔风搅疏林，短日寒无晖。有客气轩昂，束书赴礼闱。行橐虽云轻，满抱藏珠玑。出以售春官，善价其可希。骨肉送出门，稚子犹牵衣。我为举别觞，一言庶不违。京师足纷华，慎勿事轻肥。白首有双亲，待子得官归。
送粹中赴舉
作者：强至
朝代：宋

朔風攪疏林，短日寒無暉。
有客氣軒昂，束書赴禮闈。
行橐雖云輕，滿抱藏珠璣。
出以售春官，善價其可希。
骨肉送出門，稚子猶牽衣。
我爲舉別觴，一言庶不違。
京師足紛華，慎勿事輕肥。
白首有雙親，待子得官歸。
送純甫仙尉
作者：强至
朝代：宋

秋晚送歸客，別酒風前酣。
一揖不回歸，撇然就征驂。
挽裾問客故，捨我何其甘。
客言有慈母，三歲淮之南。
今將拜嘉慶，歸心劇風帆。
薄親厚他人，倒置理豈堪。
顧予失所問，汗顔爲客慚。
客生富豪家，妙年穿青衫。
初仕已絕足，不與群駑參。
掾邑尚牽制，逸驥受轡銜。
縱之使自馳，萬里日可貪。
持此作親壽，行矣毋少淹。
送紫微沈舍人守越州
作者：强至
朝代：宋

翁子怀章未足多，会稽归日已蹉跎。舍人绿发垂金印，院吏朱衫导玉珂。去国忠心倾斗极，过乡喜气压江波。君王许便双亲养，奈渴黄麻紫诰何。
送紫微沈舍人守越州
作者：强至
朝代：宋

翁子怀章未足多，会稽归日已蹉跎。
舍人绿髮垂金印，院吏朱衫导玉珂。
去国忠心倾斗极，过乡喜气压江波。
君王许便双亲养，奈渴黄麻紫诰何。
送紫微沈舍人守越州
作者：强至
朝代：宋

翁子懷章未足多，會稽歸日已蹉跎。
舍人綠髮垂金印，院吏朱衫導玉珂。
去國忠心傾斗極，過鄉喜氣壓江波。
君王許便雙親養，奈渴黄麻紫誥何。
送纯甫仙尉
作者：强至
朝代：宋
体裁：古风

秋晚送归客，别酒风前酣。一揖不回归，撇然就征骖。挽裾问客故，舍我何其甘。客言有慈母，三岁淮之南。今将拜嘉庆，归心剧风帆。薄亲厚他人，倒置理岂堪。顾予失所问，汗颜为客惭。客生富豪家，妙年穿青衫。初仕已绝足，不与群驽参。掾邑尚牵制，逸骥受辔衔。纵之使自驰，万里日可贪。持此作亲寿，行矣毋少淹。
送臻上人还云山
作者：强至
朝代：宋

半岁风埃地，终朝云水情。
身兼飞锡健，眼向故山明。
不改禅衣色，从来野橐轻。
烦师伴猨鸟，两耳厌车声。
送臻上人还云山
作者：强至
朝代：宋

半岁风埃地，终朝云水情。身兼飞锡健，眼向故山明。不改禅衣色，从来野橐轻。烦师伴猿鸟，两耳厌车声。
送臻上人還雲山
作者：强至
朝代：宋

半歲風埃地，終朝雲水情。
身兼飛錫健，眼向故山明。
不改禪衣色，從來野橐輕。
煩師伴猨鳥，兩耳厭車聲。
送范令巽之赴陕县
作者：强至
朝代：宋
体裁：五言律诗

陕人西望眼，唯认马蹄东。柳县追陶令，棠郊谒召公。问农游手劝，听讼下情通。千载莱芜后，传家有素风。
送范令巽之赴陝縣
作者：强至
朝代：宋

陝人西望眼，唯認馬蹄東。
柳縣追陶令，棠郊謁召公。
問農游手勸，聽訟下情通。
千載萊蕪後，傳家有素風。
送范君武
作者：强至
朝代：宋

謫仙放蕩來江東，醉吟三見江花紅。
吳兒聚觀玉勒駿，越女一笑金錢空。
筆端靈文落彩鳳，席上古氣舒長虹。
飄然又趁白雲北，別語有盡情無窮。
送范君武
作者：强至
朝代：宋
体裁：古风

谪仙放荡来江东，醉吟三见江花红。吴儿聚观玉勒骏，越女一笑金钱空。笔端灵文落彩凤，席上古气舒长虹。飘然又趁白云北，别语有尽情无穷。
送药王圆师
作者：强至
朝代：宋

吴僧甚商贾，嗜利角毫芒。
或以翳自业，利心剧虎狼。
今时愚鄙人，平居吝私囊。
寒饿来求仁，一毫不肯将。
不幸病且亟，呼医计仓忙。
惟医所欲求，万金弗较量。
吴僧业医者，十室九厚藏。
张口待人哺，喋喋厌酒粱。
求其不尔徒，萧丛拣兰芳。
圆师何许人，出家本衢梁。
自圆之先师，三世为医王。
圆尤得术精，一丸起膏肓。
虽挂吴僧籍，亦吴其衣章。
仁义熏厥心，愈彼不愿偿。
人以财啖圆，恶如唾霑裳。
晨斋未有余，一餠蔬充肠。
行橐无长物，秋风药裹香。
昨因赴人急，挈然来浦阳。
始见已可爱，气温语端详。
再见结所好，佛外喜缣缃。
住久见益数，乃知数事长。
作诗聊纪师，岂曰为行光。
送药王圆师
作者：强至
朝代：宋

吴僧甚商贾，嗜利角毫芒。或以翳自业，利心剧虎狼。今时愚鄙人，平居吝私囊。寒饿来求仁，一毫不肯将。不幸病且亟，呼医计仓忙。惟医所欲求，万金弗较量。吴僧业医者，十室九厚藏。张口待人哺，喋喋厌酒粱。求其不尔徒，萧丛拣兰芳。圆师何许人，出家本衢梁。自圆之先师，三世为医王。圆尤得术精，一丸起膏肓。虽挂吴僧籍，亦吴其衣章。仁义薰厥心，愈彼不愿偿。人以财啖圆，恶如唾沾裳。晨斋未有馀，一饼蔬充肠。行橐无长物，秋风药裹香。昨因赴人急，挈然来浦阳。始见已可爱，气温语端详。再见结所好，佛外喜缣缃。住久见益数，乃知数事长。作诗聊纪师，岂曰为行光。
送藥王圓師
作者：强至
朝代：宋

吳僧甚商賈，嗜利角毫芒。
或以翳自業，利心劇虎狼。
今時愚鄙人，平居吝私囊。
寒餓來求仁，一毫不肯將。
不幸病且亟，呼醫計倉忙。
惟醫所欲求，萬金弗較量。
吳僧業醫者，十室九厚藏。
張口待人哺，喋喋厭酒粱。
求其不爾徒，蕭叢揀蘭芳。
圓師何許人，出家本衢梁。
自圓之先師，三世爲醫王。
圓尤得術精，一丸起膏肓。
雖掛吳僧籍，亦吳其衣章。
仁義薰厥心，愈彼不願償。
人以財啗圓，惡如唾霑裳。
晨齋未有餘，一餠蔬充腸。
行橐無長物，秋風藥裹香。
昨因赴人急，挈然來浦陽。
始見已可愛，氣溫語端詳。
再見結所好，佛外喜縑緗。
住久見益數，乃知數事長。
作詩聊紀師，豈曰爲行光。
送裴光世赴举
作者：强至
朝代：宋

光世出门头懒回，身将西去犯斗魁。风云自系鹏鹄健，里道正为骅骝开。忆初乡赋选主司，数州侧脑听外台。一朝吾乡腾荐口，姓名喜得丁与裴。笔摇试席动千指，匠精反愧木尽材。六人既拔里中杰，黑白自可消怨猜。君名稍稍近人底，岂是天意激后来。主司南宫顷第一，又尝礼部预拣才。颇伤辞律变新进，怪僻一鼓波遂颓。既而移书六人者，历数文弊有可哀。且言文章贵体要，试格尤要合准裁。六人既拜主司教，青云捷路知力推。方今最曰场屋公，实艺可进那用媒。君胸二纪富珍蕴，每向纸上挥琼瑰。挂名省壁定显赫，续取科第仍崔嵬。明年跃马游街尘，请君饮乾临别杯。
送裴光世赴举
作者：强至
朝代：宋

光世出门头懒回，身将西去犯斗魁。
风云自繫鹏鹄健，里道正为骅骝开。
忆初乡赋选主司，数州侧脑听外台。
一朝吾乡腾荐口，姓名喜得丁与裴。
笔摇试席动千指，匠精反愧木尽材。
六人既拔里中杰，黑白自可消怨猜。
君名稍稍近人底，岂是天意激后来。
主司南宫顷第一，又尝礼部预拣才。
颇伤辞律变新进，怪僻一鼓波遂颓。
既而移书六人者，历数文弊有可哀。
且言文章贵体要，试格尤要合准裁。
六人既拜主司教，青云捷路知力推。
方今最曰场屋公，实艺可进那用媒。
君胸二纪富珍藴，每向纸上挥琼瑰。
挂名省壁定显赫，续取科第仍崔嵬。
明年跃马游街尘，请君饮干临别杯。
送裴光世赴舉
作者：强至
朝代：宋

光世出門頭懶回，身將西去犯斗魁。
風雲自繫鵬鵠健，里道正爲驊騮開。
憶初鄉賦選主司，數州側腦聽外臺。
一朝吾鄉騰薦口，姓名喜得丁與裴。
筆摇試席動千指，匠精反愧木盡材。
六人既拔里中傑，黑白自可消怨猜。
君名稍稍近人底，豈是天意激後來。
主司南宮頃第一，又嘗禮部預揀才。
頗傷辭律變新進，怪僻一鼓波遂頹。
既而移書六人者，歷數文弊有可哀。
且言文章貴體要，試格尤要合準裁。
六人既拜主司教，青雲捷路知力推。
方今最曰場屋公，實藝可進那用媒。
君胸二紀富珍藴，每向紙上揮瓊瑰。
掛名省壁定顯赫，續取科第仍崔嵬。
明年躍馬游街塵，請君飲乾臨別杯。
送覺上人還霅
作者：强至
朝代：宋

卞山風月古，秀發在詩人。
之子含清骨，禪師託後身。
千篇取篋藁，一夢繞鄉蘋。
知己大丞相，無勞揖縉紳。
送觉上人还霅
作者：强至
朝代：宋

卞山风月古，秀发在诗人。之子含清骨，禅师托后身。千篇取箧藁，一梦绕乡蘋。知己大丞相，无劳揖缙绅。
送觉上人还霅
作者：强至
朝代：宋

卞山风月古，秀发在诗人。
之子含清骨，禅师託后身。
千篇取箧藁，一梦绕乡苹。
知己大丞相，无劳揖缙绅。
送記注楊學士被詔赴闕
作者：强至
朝代：宋

學士聲先壓並游，詞源浩蕩浸崑丘。
九重紫殿三題就，萬里青雲數刻收。
天子臨軒名第二，春官奏卷等俱優。
翰林試筆尋揮寫，冊府譌文倏校讎。
京邑紛華非所好，鄉邦偃宴得其求。
始看別酒傾同舍，早聽歡謠載兩州。
嚴詔飛來批鳳尾，近班歸去立螭頭。
一年父老漫留寇，四世公台將至彪。
即日金鑾開步武，往時駟馬減風流。
蹉跎舊掾瞻行色，漸老從軍祗自羞。
送評事十九叔入秦
作者：强至
朝代：宋

白露沾蘭草，王孫轉憶歸。
蔡州新戰罷，郢路去人稀。
謁帝不辭遠，懷親空有違。
孤舟看落葉，平楚逐斜暉。
北闕見端冕，南臺當繡衣。
惟余播遷客，只伴鷓鴣飛。
送謝先生歸紫霄峰
作者：强至
朝代：宋

不同賣藥入都市，又異執帚見相君。
冠蓋臨門求上劑，公台解榻叩多聞。
應思夜鶴侶蕙帳，却笑伯鸞家布裙。
藜杖還尋紫霄頂，無心出處似山雲。
送譚供奉
作者：强至
朝代：宋

丹山靈鳳質，偶別帝梧飛。
忽憶華林好，還收倦翼歸。
綠深宮樹合，紅薄苑花稀。
重到回翔地，卑棲嘆昨非。
送记注杨学士被诏赴阙
作者：强至
朝代：宋

学士声先压并游，词源浩荡浸昆丘。
九重紫殿三题就，万里青云数刻收。
天子临轩名第二，春官奏卷等俱优。
翰林试笔寻挥写，册府譌文倏校雠。
京邑纷华非所好，乡邦偃宴得其求。
始看别酒倾同舍，早听欢谣载两州。
严诏飞来批凤尾，近班归去立螭头。
一年父老漫留寇，四世公台将至彪。
即日金銮开步武，往时驷马减风流。
蹉跎旧掾瞻行色，渐老从军祗自羞。
送记注杨学士被诏赴阙
作者：强至
朝代：宋

学士声先压并游，词源浩荡浸昆丘。九重紫殿三题就，万里青云数刻收。天子临轩名第二，春官奏卷等俱优。翰林试笔寻挥写，册府讹文倏校雠。京邑纷华非所好，乡邦偃宴得其求。始看别酒倾同舍，早听欢谣载两州。严诏飞来批凤尾，近班归去立螭头。一年父老漫留寇，四世公台将至彪。即日金銮开步武，往时驷马减风流。蹉跎旧掾瞻行色，渐老从军祗自羞。
送评事十九叔入秦
作者：强至
朝代：宋
体裁：五言排律

白露沾兰草，王孙转忆归。蔡州新战罢，郢路去人稀。谒帝不辞远，怀亲空有违。孤舟看落叶，平楚逐斜晖。北阙见端冕，南台当绣衣。惟余播迁客，只伴鹧鸪飞。
送谢先生归紫霄峰
作者：强至
朝代：宋
体裁：七言律诗

不同卖药入都市，又异执帚见相君。冠盖临门求上剂，公台解榻叩多闻。应思夜鹤侣蕙帐，却笑伯鸾家布裙。藜杖还寻紫霄顶，无心出处似山云。
送谭供奉
作者：强至
朝代：宋

丹山灵凤质，偶别帝梧飞。忽忆华林好，还收倦翼归。绿深宫树合，红薄苑花稀。重到回翔地，卑栖叹昨非。
送谭供奉
作者：强至
朝代：宋

丹山灵凤质，偶别帝梧飞。
忽忆华林好，还收倦翼归。
绿深宫树合，红薄苑花稀。
重到回翔地，卑栖嘆昨非。
送赵龙图赴成都
作者：强至
朝代：宋

禁中延阁龙图贵，天下名藩益部雄。紫诏一开双渥泽，锦城重入五春风。吏民望拜行尘外，父老喧迎喜气中。犹指绣衣前蜀使，宛然绿发少文翁。独当明主新才选，应记先朝旧谏工。苏息两川遗惠在，抚柔千里宿心同。旌旗每顺游人出，樽俎宁容座客空。却恐江花寻未遍，已除刺史作三公。
送赵龙图赴成都
作者：强至
朝代：宋

禁中延阁龙图贵，天下名藩益部雄。
紫诏一开双渥泽，锦城重入五春风。
吏民望拜行尘外，父老喧迎喜气中。
犹指绣衣前蜀使，宛然绿髮少文翁。
独当明主新才选，应记先朝旧谏工。
苏息两川遗惠在，抚柔千里宿心同。
旌旗每顺游人出，樽俎宁容座客空。
却恐江花寻未遍，已除刺史作三公。
送趙龍圖赴成都
作者：强至
朝代：宋

禁中延閣龍圖貴，天下名藩益部雄。
紫詔一開雙渥澤，錦城重入五春風。
吏民望拜行塵外，父老喧迎喜氣中。
猶指繡衣前蜀使，宛然綠髮少文翁。
獨當明主新才選，應記先朝舊諫工。
蘇息兩川遺惠在，撫柔千里宿心同。
旌旗每順遊人出，樽俎寧容座客空。
却恐江花尋未遍，已除刺史作三公。
送蹇磻翁都官赴倅梁門
作者：强至
朝代：宋

共昔登龍客，仍今同舍郎。
後先趨帥府，南北重離觴。
塞角催秋月，邊烽落曉霜。
軍城看趣召，能久頼王祥。
送蹇磻翁都官赴倅梁门
作者：强至
朝代：宋

共昔登龙客，仍今同舍郎。后先趋帅府，南北重离觞。塞角催秋月，边烽落晓霜。军城看趣召，能久赖王祥。
送蹇磻翁都官赴倅梁门
作者：强至
朝代：宋

共昔登龙客，仍今同舍郎。
后先趋帅府，南北重离觞。
塞角催秋月，边烽落晓霜。
军城看趣召，能久頼王祥。
送运使李工部自陕西移益部十韵
作者：强至
朝代：宋

近取河湟议出师，公才正合济今时。朝廷好问平戎策，郡县无劳谕蜀辞。萧相馈饷堪仰给，马卿建节忽西之。未容岁课关中奏，即听风声剑外驰。垄雪欲飞行路片，江花应发到官枝。桑麻蔽野居民富，锦绣连甍雅俗熙。万井讴歌饶乐事，百城财赋省文移。就更使部虽云速，入用王朝固未迟。绿发贵名由众论，青云旧物是台司。东归马首须迎驾，为感新来国士知。
送运使李工部自陕西移益部十韵
作者：强至
朝代：宋

近取河湟议出师，公才正合济今时。
朝廷好问平戎策，郡县无劳谕蜀辞。
萧相馈饷堪仰给，马卿建节忽西之。
未容岁课关中奏，即听风声剑外驰。
壠雪欲飞行路片，江花应发到官枝。
桑麻蔽野居民富，锦绣连甍雅俗熙。
万井讴歌饶乐事，百城财赋省文移。
就更使部虽云速，入用王朝固未迟。
绿髮贵名由众论，青云旧物是台司。
东归马首须迎驾，为感新来国士知。
送運使李工部自陝西移益部十韵
作者：强至
朝代：宋

近取河湟議出師，公才正合濟今時。
朝廷好問平戎策，郡縣無勞諭蜀辭。
蕭相餽餉堪仰給，馬卿建節忽西之。
未容歲課關中奏，即聽風聲劍外馳。
壠雪欲飛行路片，江花應發到官枝。
桑麻蔽野居民富，錦繡連甍雅俗熙。
萬井謳歌饒樂事，百城財賦省文移。
就更使部雖云速，入用王朝固未遲。
綠髮貴名由衆論，青雲舊物是台司。
東歸馬首須迎駕，爲感新來國士知。
送郡判郑世表库部奉使陕西
作者：强至
朝代：宋

心驰关右气轩轩，笑着征袍谢别樽。
面对延和知远器，力城东洛是名门。
边需前去劳多算，疆事归来听一言。
洮陇居人瞻汉使，此行知不为河源。
送郡判郑世表库部奉使陕西
作者：强至
朝代：宋

心驰关右气轩轩，笑著征袍谢别樽。面对延和知远器，力城东洛是名门。边需前去劳多算，疆事归来听一言。洮陇居人瞻汉使，此行知不为河源。
送郡判鄭世表庫部奉使陝西
作者：强至
朝代：宋

心馳關右氣軒軒，笑著征袍謝別樽。
面對延和知遠器，力城東洛是名門。
邊需前去勞多算，疆事歸來聽一言。
洮隴居人瞻漢使，此行知不爲河源。
送鎮叔
作者：强至
朝代：宋

三月將交雨細時，餘花撲撲柳飛飛。
已於樹底聞鶑恨，更向花前送客歸。
暗綠幾行迎去馬，亂紅無數落征衣。
傷春惜別鍾吾輩，此際寧容瘦骨肥。
送镇叔
作者：强至
朝代：宋

三月将交雨细时，余花扑扑柳飞飞。
已于树底闻鶑恨，更向花前送客归。
暗绿几行迎去马，乱红无数落征衣。
伤春惜别钟吾辈，此际宁容瘦骨肥。
送镇叔
作者：强至
朝代：宋

三月将交雨细时，馀花扑扑柳飞飞。已于树底闻莺恨，更向花前送客归。暗绿几行迎去马，乱红无数落征衣。伤春惜别钟吾辈，此际宁容瘦骨肥。
送長安僉判鮮于子駿還闕
作者：强至
朝代：宋

相望蜀父老，應嫌駟馬遲。
三冬辭幕府，千里走京師。
富貴那能滯，文章自有知。
關山含雪意，別酒對秦姬。
送长安佥判鲜于子骏还阙
作者：强至
朝代：宋
体裁：五言律诗

相望蜀父老，应嫌驷马迟。三冬辞幕府，千里走京师。富贵那能滞，文章自有知。关山含雪意，别酒对秦姬。
送關景芬秘書赴山陽尉
作者：强至
朝代：宋

峨冠初上童兒首，君已老成予輒友。
肺肝相照二十年，今日不殊前日厚。
紛紛共笑薄媚徒，對面論心回面否。
吁君意氣非昔粗，猶著青衫從吏部。
得官將尉古山陽，有藴無施州縣後。
山陽楚邑爲最雄，聒聒衆咻千萬口。
階庭聽命趨上官，守閣使臺靴日走。
舟車冗客來百須，政逐從違成好醜。
君才遇事有卷舒，公道當官膽如斗。
或時畏縮類懦夫，私請不容毫髮受。
往行素守裨長官，肯到縣廳同木偶。
頗聞彼俗殊東南，例重市門輕隴畝。
鹽商茗販白刃隨，切與椎埋破淵藪。
能聲自可博己知，懶趁庸兒媒左右。
吳江日暮山川愁，疏樹烟頭排敝帚。
北帆欲掛傾別觴，還有陰風吹散酒。
醒難爲別醉幾何，人世無時好分手。
知君此去忘故園，淮月楚雲惟我有。
送陆覃校书赴选西上
作者：强至
朝代：宋

朝饮送春酒，暮吟伤别诗。予愁莺语乱，君兴马蹄迟。五府何时辟，三铨会早辞。回鞭晋阳道，不负细侯知。
送陆覃校书赴选西上
作者：强至
朝代：宋

朝饮送春酒，暮吟伤别诗。
予愁鶑语乱，君兴马蹄迟。
五府何时辟，三铨会早辞。
回鞭晋阳道，不负细侯知。
送陇州使君刘仲仪左藏赴治
作者：强至
朝代：宋

夹道浓香数里焚，随车和气一城熏。
兵民如见古循吏，文武兼能今使君。
冷射祠堂汧水月，晴飞郡阁陇山云。
幕中知有才从事，樽俎清谈定喜闻。
送陇州使君刘仲仪左藏赴治
作者：强至
朝代：宋

夹道浓香数里焚，随车和气一城薰。兵民如见古循吏，文武兼能今使君。冷射祠堂汧水月，晴飞郡阁陇山云。幕中知有才从事，樽俎清谈定喜闻。
送陈郎中泗州得替
作者：强至
朝代：宋

历选临淮守，多闻政术偏。若柔非似水，即是急如弦。下吏或弄法，属僚时窃权。邀权沸钟鼓，市誉饰庖笾。此弊岁月久，何人才业全。我公来作郡，众口悉称贤。宽猛履中道，勤劳经比年。宪章难尔枉，纲纪自吾专。间喜文字饮，懒开歌舞筵。迎宾常倒屣，酌水每留钱。无愧古循吏，岂同今备员。频升功状最，宜待宠章甄。上意深嘉乃，高怀遽撇然。琳宫愿监董，铃阁厌拘牵。帝惜惟良去，公逾所请坚。俄闻拜俞诏，得往阅陈编。未可谋真隐，行当被峻迁。散材蒙剪拂，殊遇绝夤缘。有立期他日，无望报二天。聊将感知泪，洒送北归船。
送陈郎中泗州得替
作者：强至
朝代：宋

历选临淮守，多闻政术偏。
若柔非似水，即是急如弦。
下吏或弄法，属僚时窃权。
邀权沸钟鼓，市誉饰庖笾。
此弊岁月久，何人才业全。
我公来作郡，众口悉称贤。
宽猛履中道，勤劳经比年。
宪章难尔枉，纲纪自吾专。
间喜文字饮，懒开歌舞筵。
迎宾常倒屣，酌水每留钱。
无愧古循吏，岂同今备员。
频升功状最，宜待宠章甄。
上意深嘉乃，高怀遽撇然。
琳宫愿监董，铃阁厌拘牵。
帝惜惟良去，公逾所请坚。
俄闻拜俞诏，得往阅陈编。
未可谋真隠，行当被峻迁。
散材蒙剪拂，殊遇绝夤缘。
有立期他日，无望报二天。
聊将感知泪，洒送北归船。
送陳郎中泗州得替
作者：强至
朝代：宋

歷選臨淮守，多聞政術偏。
若柔非似水，即是急如弦。
下吏或弄法，屬僚時竊權。
邀權沸鐘鼓，市譽飾庖籩。
此弊歲月久，何人才業全。
我公來作郡，衆口悉稱賢。
寬猛履中道，勤勞經比年。
憲章難爾枉，綱紀自吾專。
間喜文字飲，懶開歌舞筵。
迎賓常倒屣，酌水每留錢。
無愧古循吏，豈同今備員。
頻陞功狀最，宜待寵章甄。
上意深嘉乃，高懷遽撇然。
琳宮願監董，鈴閣厭拘牽。
帝惜惟良去，公逾所請堅。
俄聞拜俞詔，得往閱陳編。
未可謀真隠，行當被峻遷。
散材蒙剪拂，殊遇絕夤緣。
有立期他日，無望報二天。
聊將感知淚，灑送北歸船。
送陸覃校書赴選西上
作者：强至
朝代：宋

朝飲送春酒，暮吟傷別詩。
予愁鶑語亂，君興馬蹄遲。
五府何時辟，三銓會早辭。
回鞭晉陽道，不負細侯知。
送隴州使君劉仲儀左藏赴治
作者：强至
朝代：宋

夾道濃香數里焚，隨車和氣一城薰。
兵民如見古循吏，文武兼能今使君。
冷射祠堂汧水月，晴飛郡閣隴山雲。
幕中知有才從事，樽俎清談定喜聞。
送馬特失薦還蘇回舟中作
作者：强至
朝代：宋

一客空歸顔色低，衆人氣亦喪虹蜺。
淚添酒盞霜天闊，目斷帆檣海日西。
交臂散零如木葉，別腸縈轉似山蹊。
遥知名在鄉書者，雨洗秋街躍馬蹄。
送马特失荐还苏回舟中作
作者：强至
朝代：宋
体裁：七言律诗

一客空归颜色低，众人气亦丧虹蜺。泪添酒盏霜天阔，目断帆樯海日西。交臂散零如木叶，别肠萦转似山蹊。遥知名在乡书者，雨洗秋街跃马蹄。
途中寄純甫
作者：强至
朝代：宋

諸友分携地，重陽欲近天。
共誰搴菊蕊，獨立憶梅仙。
對飲乖今日，傷離似去年。
佳山足吟賞，應自有新篇。
途中寄纯甫
作者：强至
朝代：宋
体裁：五言律诗

诸友分携地，重阳欲近天。共谁搴菊蕊，独立忆梅仙。对饮乖今日，伤离似去年。佳山足吟赏，应自有新篇。
通判国博中斋诗
作者：强至
朝代：宋

天下以中为大本，天地得中能自生。
古之圣贤一用中，政刑礼乐万事平。
于戏后世中道丧，政分宽猛刑重轻。
礼非俭陋则奢僭，乐不专一须锵铿。
其间万事亦颇僻，或过不及谁与绳。
今公奋然力追救，大署中字为斋名。
谓中之迹不可见，粲焉其道存六经。
尚书洪范有皇极，春秋王道为权衡。
在易之爻贵二五，于诗无邪义甚明。
子思着篇究根柢，王通命说垂仪刑。
夜探群书味中理，鸡鸣而作还奉行。
出处语默皆时中，措诸万事无侧倾。
有时宾至相与乐，咏歌亦作中和声。
檐前竹树有中色，四序不改长青青。
公今一州贰守政，千里犹变中庸甿。
异时朝廷赞天子，扩之四海中道成。
至得摄齐升公斋，一听中论退服膺。
通判国博中斋诗
作者：强至
朝代：宋

天下以中为大本，天地得中能自生。古之圣贤一用中，政刑礼乐万事平。于戏后世中道丧，政分宽猛刑重轻。礼非俭陋则奢僭，乐不专一须锵铿。其间万事亦颇僻，或过不及谁与绳。今公奋然力追救，大署中字为斋名。谓中之迹不可见，粲焉其道存六经。尚书洪范有皇极，春秋王道为权衡。在易之爻贵二五，于诗无邪义甚明。子思著篇究根柢，王通命说垂仪刑。夜探群书味中理，鸡鸣而作还奉行。出处语默皆时中，措诸万事无侧倾。有时宾至相与乐，咏歌亦作中和声。檐前竹树有中色，四序不改长青青。公今一州贰守政，千里犹变中庸氓。异时朝廷赞天子，扩之四海中道成。至得摄齐升公斋，一听中论退服膺。
通判国博惠建茶且有对啜之戏因以奉谢
作者：强至
朝代：宋

数餠建溪春，求逾尺璧珍。
封从乡国远，惠与郡僚均。
午榻忘搘臂，晨觞厌启唇。
拜嘉当对啜，相待况如宾。
通判国博惠建茶且有对啜之戏因以奉谢
作者：强至
朝代：宋

数饼建溪春，求逾尺璧珍。封从乡国远，惠与郡僚均。午榻忘支臂，晨觞厌启唇。拜嘉当对啜，相待况如宾。
通判國博中齋詩
作者：强至
朝代：宋

天下以中爲大本，天地得中能自生。
古之聖賢一用中，政刑禮樂萬事平。
於戲後世中道喪，政分寬猛刑重輕。
禮非儉陋則奢僭，樂不專一須鏘鏗。
其間萬事亦頗僻，或過不及誰與繩。
今公奮然力追救，大署中字爲齋名。
謂中之迹不可見，粲焉其道存六經。
尚書洪範有皇極，春秋王道爲權衡。
在易之爻貴二五，于詩無邪義甚明。
子思著篇究根柢，王通命說垂儀刑。
夜探群書味中理，雞鳴而作還奉行。
出處語默皆時中，措諸萬事無側傾。
有時賓至相與樂，咏歌亦作中和聲。
檐前竹樹有中色，四序不改長青青。
公今一州貳守政，千里猶變中庸甿。
異時朝廷贊天子，擴之四海中道成。
至得攝齊升公齋，一聽中論退服膺。
通判國博惠建茶且有對啜之戲因以奉謝
作者：强至
朝代：宋

數餠建溪春，求逾尺璧珍。
封從鄉國遠，惠與郡僚均。
午榻忘搘臂，晨觴厭啟唇。
拜嘉當對啜，相待况如賓。
遊寶掌院
作者：强至
朝代：宋

當年秘寶已無形，獨有層峰似舊青。
不許俗人留轍迹，却應神物護巖扃。
山腰猨嘯孤煙暝，洞口龍歸暴雨腥。
今日一來探絕賞，始知全勝考圖經。
遊華藏寺
作者：强至
朝代：宋

我今作邑水雲鄉，一到猶疑換俗腸。
况在塵區正紛汩，乍來法界得清凉。
松筠鎖霧姿逾秀，樓閣摩霄勢欲翔。
更即高僧叩空理，功名富貴盡毫芒。
過伯樂廟
作者：强至
朝代：宋

廟下孤墳償是非，壞檐仄柱若憑依。
門前過馬空驤首，那得當年一顧歸。
過洺州
作者：强至
朝代：宋

朔野風煙古，臨洺氣象存。
魏風沿土性，漳水抱城根。
故壘盤荒草，殘碑落近村。
太平民産富，桑柘半郊原。
過潼關
作者：强至
朝代：宋

巨方信天開，嵽嵲土山口。
豈惟控內外，勢不漏飛走。
一夫或當關，可敵萬夫守。
山河此襟带，怙險聖所否。
明皇晚倦勤，意恃太平久。
絕艷荒真妃，轉盼六宮醜。
祿山假天性，恩豢不知厚。
鐵騎長驅來，哥舒苦徒手。
吾君暢道德，四海一父母。
人心自固結，茲關復何有。
過練湖
作者：强至
朝代：宋

湖畔難尋使者麾，湖光猶照旅人衣。
氣蒸澤國能無潤，堤貯雲天別有圍。
楊柳經霜相對老，鳬鷖飽食自由飛。
繫舟索紙題詩句，更把閑愁付落暉。
道旁松
作者：强至
朝代：宋
体裁：古风

何年涧底栽，移植俯官道。腹空蚁穴众，枝瘦龙脊袅。斧斤须良材，霜雪岂终老。大有岁寒操，见尽桃李夭。
道旁松
作者：强至
朝代：宋

何年澗底栽，移植俯官道。
腹空蟻穴衆，枝瘦龍脊裊。
斧斤須良材，霜雪豈終老。
大有歲寒操，見盡桃李夭。
還府推楊學士無爲編
作者：强至
朝代：宋

蜀山秀色參天起，子雲文章摩玉壘。
關右衣冠從古名，伯起光華擅楊氏。
後來氣象幾寂寥，今日西州聞學士。
吁雄述作擬聖人，蹭蹬三朝官不徙。
震雖有時無雄文，而又晚齡纔得仕。
豈知學士丁妙年，一日青雲趨萬里。
高才大筆驅古今，奄有震雄兼二美。
布衣平昔抱經綸，浩蕩著書窮日晷。
幽居獨占無爲山，因以名編仍號子。
鑿開元氣爭化工，剔出微情泣山鬼。
先儒浮妄遭芟鋤，直與六經相表裏。
青衫冗掾錯致身，四十摩肩雜胥史。
日趨官府舊學荒，已分清流將絕齒。
前時輒辱授此編，如以咸韶震聾耳。
夜侵燈燭晝廢餐，若涉江河徐見涘。
乃知無爲非不爲，道化自行而已矣。
立朝本此足有施，堯舜吾君那出是。
天球豈合藏窮家，再拜持編復齋几。
邑斋偶书
作者：强至
朝代：宋
体裁：七言律诗

作邑穷山奈拙何，簿书期会损天和。却缘众醉独醒甚，翻觉同舟敌国多。岂顾有人张巧舌，第忧无术拯颓波。偏亲垂老妻孥少，独愧渊明归去歌。
邑舍东池近日荷花盛开辄书短篇奉邀宗哲纯甫二同僚
作者：强至
朝代：宋

前时乘暇到池上，荷花未开荷叶小。弥旬风雨隔追赏，期会簿领复烦扰。今朝始得临旧堤，花开已繁叶将老。古人最谓行乐急，痴儿漫欲官事了。钱杨与我近同趣，一樽今待共君倒。联镳且来趁花饮，莫待红稀并绿槁。
邑舍东池近日荷花盛开辄书短篇奉邀宗哲纯甫二同僚
作者：强至
朝代：宋

前时乘暇到池上，荷花未开荷叶小。
弥旬风雨隔追赏，期会簿领復烦扰。
今朝始得临旧堤，花开已繁叶将老。
古人最谓行乐急，痴儿漫欲官事了。
钱杨与我近同趣，一樽今待共君倒。
联镳且来趁花饮，莫待红稀并绿槁。
邑舍東池近日荷花盛開輒書短篇奉邀宗哲純甫二同僚
作者：强至
朝代：宋

前時乘暇到池上，荷花未開荷葉小。
彌旬風雨隔追賞，期會簿領復煩擾。
今朝始得臨舊堤，花開已繁葉將老。
古人最謂行樂急，癡兒漫欲官事了。
錢楊與我近同趣，一樽今待共君倒。
聯鑣且來趁花飲，莫待紅稀并綠槁。
邑齋偶書
作者：强至
朝代：宋

作邑窮山奈拙何，簿書期會損天和。
却緣衆醉獨醒甚，翻覺同舟敵國多。
豈顧有人張巧舌，第憂無術拯頹波。
偏親垂老妻孥少，獨愧淵明歸去歌。
郊外感事
作者：强至
朝代：宋
体裁：五言排律

田原土尽辟，禾黍积如鳞。圣主弗横赋，农民犹苦贫。末游滋不业，素敝寝谁因。富室豪夺利，里胥蚕食人。为生常汲汲，乃粒罕陈陈。况在水旱地，更遭科敛频。其将委沟壑，何以给昏晨。去弊与务本，无非县令亲。
郊外感事
作者：强至
朝代：宋

田原土盡辟，禾黍積如鱗。
聖主弗橫賦，農民猶苦貧。
末游滋不業，素敝寢誰因。
富室豪奪利，里胥蠶食人。
爲生常汲汲，乃粒罕陳陳。
况在水旱地，更遭科歛頻。
其將委溝壑，何以給昏晨。
去弊與務本，無非縣令親。
郑君天常有诗贻杨尉因次韵以赠
作者：强至
朝代：宋
体裁：七言律诗

屡衄名场岁已高，此行谁赠一绨袍。久从客路嗟重趼，独对秋风感二毛。游倦几漫许都刺，愤深将广楚人骚。而今荐口难开吻，第爱穷途节可褒。
鄭君天常有詩貽楊尉因次韵以贈
作者：强至
朝代：宋

屢衄名場歲已高，此行誰贈一綈袍。
久從客路嗟重趼，獨對秋風感二毛。
游倦幾漫許都刺，憤深將廣楚人騷。
而今薦口難開吻，第愛窮途節可褒。
酬杨立之进士见赠
作者：强至
朝代：宋

词场绿发竞才雄，幕府朱衫觉道穷。孤愤扫除诗句里，壮图流落酒杯中。宦游已倦年将暮，人事随生日又东。珠玉满篇劳宠赠，建溪风格袭文公。
酬杨立之进士见赠
作者：强至
朝代：宋

词场绿髮竞才雄，幕府朱衫觉道穷。
孤愤扫除诗句裏，壮图流落酒杯中。
宦游已倦年将暮，人事随生日又东。
珠玉满篇劳宠赠，建溪风格袭文公。
酬楊立之進士見贈
作者：强至
朝代：宋

詞場綠髮競才雄，幕府朱衫覺道窮。
孤憤掃除詩句裏，壯圖流落酒杯中。
宦游已倦年將暮，人事隨生日又東。
珠玉滿篇勞寵贈，建溪風格襲文公。
酬郑叔岩虞曹惠诗因以奉送
作者：强至
朝代：宋

五年西北事军书，心共青云颇负初。老大滥随丞相后，岁寒未觉故人疏。论情诗句空稠叠，转眼花枝欲破除。相见不能同酒盏，春风添恨入离裾。
酬郑叔岩虞曹惠诗因以奉送
作者：强至
朝代：宋

五年西北事军书，心共青云颇负初。
老大滥随丞相后，岁寒未觉故人疏。
论情诗句空稠迭，转眼花枝欲破除。
相见不能同酒盏，春风添恨入离裾。
酬鄭叔巖虞曹惠詩因以奉送
作者：强至
朝代：宋

五年西北事軍書，心共青雲頗負初。
老大濫隨丞相後，歲寒未覺故人疏。
論情詩句空稠疊，轉眼花枝欲破除。
相見不能同酒盞，春風添恨入離裾。
酬齊上人
作者：强至
朝代：宋

不見湯師久，病眠時序深。
忽驚朱夏過，真負碧雲吟。
他日虎溪約，同時鳳闕心。
未論應去住，杖屨且相尋。
酬齐上人
作者：强至
朝代：宋
体裁：五言律诗

不见汤师久，病眠时序深。忽惊朱夏过，真负碧云吟。他日虎溪约，同时凤阙心。未论应去住，杖屦且相寻。
醉中刘道叔尹嗣復李子先垂和予乙巳岁开元寺仁王院咏竹二十八字復依元韵走笔答之
作者：强至
朝代：宋
体裁：七言绝句

忆弄吟毫倚翠阴，也应新笋更成林。感君潇洒赓诗句，不负凌虚一寸心。
醉中劉道叔尹嗣復李子先垂和予乙巳歲開元寺仁王院咏竹二十八字復依元韵走筆答之
作者：强至
朝代：宋

憶弄吟毫倚翠陰，也應新笋更成林。
感君瀟灑賡詩句，不負凌虛一寸心。
醉卧
作者：强至
朝代：宋

彭泽终朝饮，杯乾入醉乡。眩头遗野帻，坦腹委藜床。吏部瓮边卧，山公马上狂。何如此安稳，寝兴为吾长。
醉卧
作者：强至
朝代：宋

彭泽终朝饮，杯干入醉乡。
眩头遗野帻，坦腹委藜床。
吏部瓮边卧，山公马上狂。
何如此安稳，寝兴为吾长。
醉卧
作者：强至
朝代：宋

彭澤終朝飲，杯乾入醉鄉。
眩頭遺野幘，坦腹委藜床。
吏部甕邊卧，山公馬上狂。
何如此安穩，寢興爲吾長。
野园移植小松
作者：强至
朝代：宋
体裁：古风

平生岁寒心，颇好岁寒色。一松如人长，惨淡穷山侧。樵儿日过之，有意斧斤得。予心异尔意，野圃为移植。醉听疏声眠，吟到细阴息。落落岩涧姿，相对永朝夕。如言千载后，其长可千尺。人生虽百年，相期眇无极。且结无情游，汝固予何易。岂待百年外，人松两殊迹。人为松下土，松化土上石。我生始逾壮，足以伴寒碧。
野園移植小松
作者：强至
朝代：宋

平生歲寒心，頗好歲寒色。
一松如人長，慘淡窮山側。
樵兒日過之，有意斧斤得。
予心異爾意，野圃爲移植。
醉聽疏聲眠，吟到細陰息。
落落巖澗姿，相對永朝夕。
如言千載後，其長可千尺。
人生雖百年，相期眇無極。
且結無情游，汝固予何易。
豈待百年外，人松兩殊迹。
人爲松下土，松化土上石。
我生始逾壯，足以伴寒碧。
長安上巳日對雨憶杭州
作者：强至
朝代：宋

三月吾鄉三日盛，一春盛事一時傳。
山花迎笑探芳騎，水鳥驚飛張樂船。
今對清樽看細雨，更搔短髮數流年。
曲江蕪沒不堪覷，那復麗人來水邊。
長安九日
作者：强至
朝代：宋

雁落霜清對此辰，螘浮酒濁喚何人。
二年不見江南弟，九日空憐渭北身。
白髮轉多羞插帽，黄花漫好擬霑巾。
功名又逐秋風晚，惟有登高詩句新。
長安二月二十二日雪十韵
作者：强至
朝代：宋

曉白乾坤靜，寒消氣候侵。
麥滋堆壠疾，花沒聚枝深。
浩蕩中春尾，昭蘇庶彙清。
函關雙粉蝶，繡嶺一瑶林。
鶴冷驚幽夢，鶑愁閟好音。
拂衣輕點綴，落酒旋浮沉。
門擁藏高卧，窗明照獨吟。
飄時穿箔罅，積處值樓陰。
南客增蕭索，東風助浸淫。
年來交態淺，乘興欲誰尋。
長安春日
作者：强至
朝代：宋

白入雙吟鬢，衰侵一病身。
年光不貸老，春色似欺人。
鳥破日邊霧，花飄風外塵。
還將感時淚，對酒灑咸秦。
長安春日感懷
作者：强至
朝代：宋

誰道關中節候遲，晴川二月並參差。
有期去燕尋歸棟，不改新花發舊枝。
宦路飄颻無定所，客顔憔悴異當時。
林花巢燕休相笑，攬照懷鄉已自知。
長老鳳師新作四照亭以其環顧洞徹無纖翳礙目故名云從予乞詩因即其說以寄題
作者：强至
朝代：宋

大士安禪外，孤亭曠望中。
物無形可遁，心與境俱通。
日月光應倍，江山氣更雄。
寧須面壁坐，到此即觀空。
长安上巳日对雨忆杭州
作者：强至
朝代：宋

三月吾乡三日盛，一春盛事一时传。山花迎笑探芳骑，水鸟惊飞张乐船。今对清樽看细雨，更搔短发数流年。曲江芜没不堪觑，那复丽人来水边。
长安上巳日对雨忆杭州
作者：强至
朝代：宋

三月吾乡三日盛，一春盛事一时传。
山花迎笑探芳骑，水鸟惊飞张乐船。
今对清樽看细雨，更搔短髮数流年。
曲江芜没不堪觑，那復丽人来水边。
长安九日
作者：强至
朝代：宋

雁落霜清对此辰，蚁浮酒浊唤何人。二年不见江南弟，九日空怜渭北身。白发转多羞插帽，黄花漫好拟沾巾。功名又逐秋风晚，惟有登高诗句新。
长安九日
作者：强至
朝代：宋

雁落霜清对此辰，螘浮酒浊唤何人。
二年不见江南弟，九日空怜渭北身。
白髮转多羞插帽，黄花漫好拟霑巾。
功名又逐秋风晚，惟有登高诗句新。
长安二月二十二日雪十韵
作者：强至
朝代：宋

晓白乾坤静，寒消气候侵。麦滋堆垄疾，花没聚枝深。浩荡中春尾，昭苏庶汇喑。函关双粉蝶，绣岭一瑶林。鹤冷惊幽梦，莺愁閟好音。拂衣轻点缀，落酒旋浮沉。门拥藏高卧，窗明照独吟。飘时穿箔罅，积处值楼阴。南客增萧索，东风助浸淫。年来交态浅，乘兴欲谁寻。
长安二月二十二日雪十韵
作者：强至
朝代：宋

晓白干坤静，寒消气候侵。
麦滋堆壠疾，花没聚枝深。
浩荡中春尾，昭苏庶彙清。
函关双粉蝶，绣岭一瑶林。
鹤冷惊幽梦，鶑愁閟好音。
拂衣轻点缀，落酒旋浮沉。
门拥藏高卧，窗明照独吟。
飘时穿箔罅，积处值楼阴。
南客增萧索，东风助浸淫。
年来交态浅，乘兴欲谁寻。
长安春日
作者：强至
朝代：宋
体裁：五言律诗

白入双吟鬓，衰侵一病身。年光不贷老，春色似欺人。鸟破日边雾，花飘风外尘。还将感时泪，对酒洒咸秦。
长安春日感怀
作者：强至
朝代：宋
体裁：七言律诗

谁道关中节候迟，晴川二月并参差。有期去燕寻归栋，不改新花发旧枝。宦路飘飖无定所，客颜憔悴异当时。林花巢燕休相笑，揽照怀乡已自知。
长老凤师新作四照亭以其环顾洞彻无纤翳碍目故名云从予乞诗因即其说以寄题
作者：强至
朝代：宋
体裁：五言律诗

大士安禅外，孤亭旷望中。物无形可遁，心与境俱通。日月光应倍，江山气更雄。宁须面壁坐，到此即观空。
開元寺仁王院見叢竹偶書
作者：强至
朝代：宋

一別琅玕數畝陰，七年飛夢繞家林。
北僧好事猶能種，偶向塵埃灑寸心。
閏月晦日
作者：强至
朝代：宋

乾坤一傳舍，日月兩征輪。
邂逅逢餘閏，連綿送晚春。
巢邊迎燕熟，枝上數花頻。
漸暖茅檐日，吾將理葛巾。
閒卿遽垂和答復依元韵戏之
作者：强至
朝代：宋
体裁：七言绝句

师怨白云相望久，撇然便欲揽征衣。其如飞雪能留客，不放禅翁及早归。
閒卿遽垂和答復依元韵戲之
作者：强至
朝代：宋

師怨白雲相望久，撇然便欲攬征衣。
其如飛雪能留客，不放禪翁及早歸。
閒卿遽然云別因書二十八言奉送
作者：强至
朝代：宋

禪翁爲我出巖扉，坐席纔溫便拂衣。
又道孤雲無定所，如何却傍舊山歸。
閒卿遽然云别因书二十八言奉送
作者：强至
朝代：宋

禅翁为我出岩扉，坐席才温便拂衣。又道孤云无定所，如何却傍旧山归。
閒卿遽然云别因书二十八言奉送
作者：强至
朝代：宋

禅翁为我出岩扉，坐席纔温便拂衣。
又道孤云无定所，如何却傍旧山归。
闰月晦日
作者：强至
朝代：宋

乾坤一传舍，日月两征轮。邂逅逢馀闰，连绵送晚春。巢边迎燕熟，枝上数花频。渐暖茅檐日，吾将理葛巾。
闰月晦日
作者：强至
朝代：宋

干坤一传舍，日月两征轮。
邂逅逢余闰，连绵送晚春。
巢边迎燕熟，枝上数花频。
渐暖茅檐日，吾将理葛巾。
闻升甫南池观鱼所获无几戏成小诗奉呈
作者：强至
朝代：宋

巨鳞非尺泽，多目漫污池。网漏从今日，筌忘复几时。饔人颜惨淡，渔子兴参差。岂似任公捷，群鳌一钓丝。
闻升甫南池观鱼所获无几戏成小诗奉呈
作者：强至
朝代：宋

巨鳞非尺泽，多目漫污池。
网漏从今日，筌忘復几时。
饔人颜惨淡，渔子兴参差。
岂似任公捷，群鰲一钓丝。
闻参政王侍郎令子著作登第复除崇文校书
作者：强至
朝代：宋
体裁：七言律诗

宫壶移刻对延英，文帝从容问贾生。儒馆旋承恩诏入，士林尤说御批荣。丹山凤出宁无种，沧海鹏抟遂有程。渐待青毡归旧物，区区羲献漫家声。
闻无愧夜会二三君子戏呈二十八字
作者：强至
朝代：宋
体裁：七言绝句

烛边醉脸拟融酥，盏畔歌喉欲贯珠。应念东家多病叟，静披宽褐拥红炉。
闻杨公济冒寒访契嵩上人
作者：强至
朝代：宋
体裁：七言律诗

冻云朝湿万峰寒，凿齿辛勤访道安。世外更无吴水石，林中还有晋衣冠。襟期飘洒随烟霭，诗句纵横出肺肝。见说松门长不锁，夜凉犹过别山看。
闻杭饥
作者：强至
朝代：宋

客从吾乡来，告我岁大歉。百金易斗粟，富者头屡撼。饿殍相枕藉，亿口尽虚颔。客言尚未竟，予泪已成点。避席骇相问，予衷不能掩。位卑俸给薄，用度抑难减。是以之官日，尽室来未敢。予行弟独留，居常动予慊。岁凶吾产薄，虑其苦粗淡。所以闻客言，私怀辄兴感。客遽前止予，君言固足贬。善自忧家为，微俸诚亦忝。上有天子明，封章日可剡。先陈劭耕稼，次述抑聚敛。澄汰兵籍冗，惇尚土木俭。坐使四海富，宁患食不糁。胡为所谋狭，而复自戚惨。再拜起谢客，予言愧尘玷。
闻杭饥
作者：强至
朝代：宋

客从吾乡来，告我岁大歉。
百金易斗粟，富者头屡撼。
饿殍相枕藉，亿口尽虚颔。
客言尚未竟，予泪已成点。
避席骇相问，予衷不能掩。
位卑俸给薄，用度抑难减。
是以之官日，尽室来未敢。
予行弟独留，居常动予慊。
岁凶吾产薄，虑其苦粗淡。
所以闻客言，私怀辄兴感。
客遽前止予，君言固足贬。
善自忧家为，微俸诚亦忝。
上有天子明，封章日可剡。
先陈劭耕稼，次述抑聚敛。
澄汰兵籍冗，惇尚土木俭。
坐侠四海富，宁患食不糁。
胡为所谋狭，而復自戚惨。
再拜起谢客，予言愧尘玷。
闻毁
作者：强至
朝代：宋

忆初向关中，触热事西走。淋漓汗征衣，早夜犯星斗。欢然赴所知，辛苦复何有。主人喜宾至，相见劳杯酒。誓将效毫发，聊以塞所厚。遇事因辄言，何尝计从否。平生性坦率，间或忤交友。是非长安城，侧身避谗口。彼奸乘其前，吾虑亦已后。二叔诬周公，三人惑曾母。青蝇乱黑白，视洁以为垢。圣贤且不免，予免焉能苟。浩歌动归欤，至此信不偶。春风忆东南，岩花映溪柳。南山有屋庐，酿熟唤邻叟。何时理扁舟，旧物入吾手。回头谢狺狺，投北汝谁受。
闻毁
作者：强至
朝代：宋

忆初向关中，触热事西走。
淋漓汗征衣，早夜犯星斗。
欢然赴所知，辛苦復何有。
主人喜宾至，相见劳杯酒。
誓将效毫髮，聊以塞所厚。
遇事因辄言，何尝计从否。
平生性坦率，间或忤交友。
是非长安城，侧身避谗口。
彼奸乘其前，吾虑亦已后。
二叔诬周公，三人惑曾母。
青蝇乱黑白，视洁以为垢。
圣贤且不免，予免焉能苟。
浩歌动归欤，至此信不偶。
春风忆东南，岩花映溪柳。
南山有屋庐，酿熟唤邻叟。
何时理扁舟，旧物入吾手。
回头谢狺狺，投北汝谁受。
闻马公节裴光世别头入试偶成
作者：强至
朝代：宋
体裁：七言绝句

忆昔丁年力战文，旁吞强敌若无人。乡书果在诸生上，二子今谁蹑后尘。
陆君置酒为予唱阳关即席有作
作者：强至
朝代：宋

阳关何处草烟平，不识阳关空记名。
古人驱车欲西过，吟成缮写离群情。
天涯此去故人绝，虽有樽酒同谁倾。
古人幽怨几时尽，至今愁杀阳关声。
陆君酒酣喜自唱，坐上客泪俄纵横。
杯盘咫尺意万里，忽若身在关山行。
耳傍宛闻车马动，帘外已觉边风生。
乃知樽酒须故旧，为君一饮无余觥。
陆君置酒为予唱阳关即席有作
作者：强至
朝代：宋

阳关何处草烟平，不识阳关空记名。古人驱车欲西过，吟成缮写离群情。天涯此去故人绝，虽有樽酒同谁倾。古人幽怨几时尽，至今愁杀阳关声。陆君酒酣喜自唱，坐上客泪俄纵横。杯盘咫尺意万里，忽若身在关山行。耳傍宛闻车马动，帘外已觉边风生。乃知樽酒须故旧，为君一饮无馀觥。
陈伯成学士垂访以病中新浴不克见走书二短篇谢之
作者：强至
朝代：宋

时情逐势饵边鱼，贫病由来俗易疏。何事太丘直有道，炎天问病到贫居。病肤新浴觉神还，散发支颐一室间。岂敢不冠延重客，空将感抱寄惭颜。
陈伯成学士垂访以病中新浴不克见走书二短篇谢之·其一
作者：强至
朝代：宋
体裁：七言绝句

时情逐势饵边鱼，贫病由来俗易疏。何事太丘直有道，炎天问病到贫居。
陈伯成学士垂访以病中新浴不克见走书二短篇谢之·其二
作者：强至
朝代：宋

病肤新浴觉神还，散发支颐一室间。岂敢不冠延重客，空将感抱寄惭颜。
陈伯成学士垂访以病中新浴不克见走书二短篇谢之·其二
作者：强至
朝代：宋

病肤新浴觉神还，散髮支颐一室间。
岂敢不冠延重客，空将感抱寄惭颜。
陪群牧使进呈拣中御马
作者：强至
朝代：宋

熏风微转殿南棱，玉色天颜粹自凝。
数马从容陪昼接，飞龙迤逦备时乘。
久图骏足求初得，一顾奇毛价遂增。
窃笑漫逾梅福愿，半生玉陛辄三登。
陪群牧使进呈拣中御马
作者：强至
朝代：宋

薰风微转殿南棱，玉色天颜粹自凝。数马从容陪昼接，飞龙迤逦备时乘。久图骏足求初得，一顾奇毛价遂增。窃笑漫逾梅福愿，半生玉陛辄三登。
陪群牧使進呈揀中御馬
作者：强至
朝代：宋

薰風微轉殿南稜，玉色天顔粹自凝。
數馬從容陪晝接，飛龍迤邐備時乘。
久圖駿足求初得，一顧奇毛價遂增。
竊笑漫逾梅福願，半生玉陛輒三登。
陳伯成學士垂訪以病中新浴不克見走書二短篇謝之·其一
作者：强至
朝代：宋

時情逐勢餌邊魚，貧病由來俗易疏。
何事太丘直有道，炎天問病到貧居。
陳伯成學士垂訪以病中新浴不克見走書二短篇謝之·其二
作者：强至
朝代：宋

病膚新浴覺神還，散髮支頤一室間。
豈敢不冠延重客，空將感抱寄慚顔。
陸君置酒爲予唱陽關即席有作
作者：强至
朝代：宋

陽關何處草烟平，不識陽關空記名。
古人驅車欲西過，吟成繕寫離群情。
天涯此去故人絕，雖有樽酒同誰傾。
古人幽怨幾時盡，至今愁殺陽關聲。
陸君酒酣喜自唱，坐上客淚俄縱橫。
杯盤咫尺意萬里，忽若身在關山行。
耳傍宛聞車馬動，簾外已覺邊風生。
乃知樽酒須故舊，爲君一飲無餘觥。
離京兆日獨里人葉舜舉秘丞胡從道戶曹遠餞至長樂坂
作者：强至
朝代：宋

兩經辟命住秦關，府罷東隨相國還。
物態當時傾附後，人情今日有無間。
青門雨送歸行色，白酒風吹上別顔。
相見去留終不改，祇應同里與南山。
離東坡後寄題義師上方
作者：强至
朝代：宋

山水東陽富，僧居更翠微。
晴峰露秋骨，古樹減煙圍。
啼鳥遠相應，孤蜂閑自歸。
予生秉幽尚，夢想在禪扉。
雨中呈丁評事
作者：强至
朝代：宋

騷雅丁夫子，年來客路岐。
故關春夢後，獨館雨留時。
詩有龜兒掌，游須驥子隨。
君家千歲鶴，應解念歸遲。
雨中呈丁评事
作者：强至
朝代：宋
体裁：五言律诗

骚雅丁夫子，年来客路岐。故关春梦后，独馆雨留时。诗有龟儿掌，游须骥子随。君家千岁鹤，应解念归迟。
雨夜舟中
作者：强至
朝代：宋

岸鳴連夜雨，舟繫數家村。
防盜頻敲柝，愁吟早閉門。
呼兒陳小酌，憶弟動歸魂。
安得晴風起，吹開波浪渾。
雨夜舟中
作者：强至
朝代：宋

岸鸣连夜雨，舟系数家村。防盗频敲柝，愁吟早闭门。呼儿陈小酌，忆弟动归魂。安得晴风起，吹开波浪浑。
雨夜舟中
作者：强至
朝代：宋

岸鸣连夜雨，舟繫数家村。
防盗频敲柝，愁吟早闭门。
呼儿陈小酌，忆弟动归魂。
安得晴风起，吹开波浪浑。
雪霁出郊
作者：强至
朝代：宋

京尘滚滚日眯眼，心豁郊原初雪晴。幽禽忽傍粉树语，瘦马时踏琼田行。高吟浩荡真吾事，薄宦飘飖愧此生。却羡老农相顾喜，土膏乘润说春耕。
雪霁出郊
作者：强至
朝代：宋

京尘滚滚日瞇眼，心豁郊原初雪晴。
幽禽忽傍粉树语，瘦马时踏琼田行。
高吟浩荡真吾事，薄宦飘飖愧此生。
却羡老农相顾喜，土膏乘润说春耕。
雪霽出郊
作者：强至
朝代：宋

京塵滾滾日瞇眼，心豁郊原初雪晴。
幽禽忽傍粉樹語，瘦馬時踏瓊田行。
高吟浩蕩真吾事，薄宦飄颻愧此生。
却羨老農相顧喜，土膏乘潤說春耕。
雷君自陕及门谒与书偕聊成短篇以答来贶
作者：强至
朝代：宋

一官偶来泗，举动畏谤嘲。
万事不挂齿，终日口欲胶。
所学未信时，尤欲密敛包。
贤者或我顾，未免谈屡交。
雷侯将家子，而至自陕郊。
踵门贶予书，享馈烦弦匏。
始见气颇劲，既语理不殽。
爱子欲子荐，言毕徒啁啁。
托荫须高林，而乃依寸茅。
盍行游鉅公，一言变鱼蛟。
雷君自陕及门谒与书偕聊成短篇以答来贶
作者：强至
朝代：宋

一官偶来泗，举动畏谤嘲。万事不挂齿，终日口欲胶。所学未信时，尤欲密敛包。贤者或我顾，未免谈屡交。雷侯将家子，而至自陕郊。踵门贶予书，享馈烦弦匏。始见气颇劲，既语理不殽。爱子欲子荐，言毕徒啁啁。托荫须高林，而乃依寸茅。盍行游钜公，一言变鱼蛟。
雷君自陝及門謁與書偕聊成短篇以答來貺
作者：强至
朝代：宋

一官偶來泗，舉動畏謗嘲。
萬事不掛齒，終日口欲膠。
所學未信時，尤欲密歛包。
賢者或我顧，未免談屢交。
雷侯將家子，而至自陝郊。
踵門貺予書，享饋煩弦匏。
始見氣頗勁，既語理不殽。
愛子欲子薦，言畢徒啁啁。
托蔭須高林，而乃依寸茅。
盍行游鉅公，一言變魚蛟。
韓及甫惠陝梨走筆書句謝之
作者：强至
朝代：宋

霜後瓊漿味轉饒，關山封寄路迢迢。
分甘珍重知君意，應爲相如正病消。
韓魏公生日
作者：强至
朝代：宋

三秋開爽氣，七月降元精。
致主鈞樞遍，尊賢衮鉞輕。
顯庸歸社稷，陰相在神明。
漳水流無竭，年年伴壽觥。
韓魏公生日
作者：强至
朝代：宋

上公拜表請休官，中使傳宣未聽閒。
雍府遥兼新節鎮，鄴城重領舊山川。
左弧共記生賢始，右席誰居獻壽間。
陰施在人天報遠，蟠桃三熟鬢毛斑。
韓魏公生日·其一
作者：强至
朝代：宋

勳名一代俱稱首，將相三朝愈飭躬。
雅意自安台鼎外，群生長願化鈞中。
破除白髮留賓醉，收拾黄金濟士窮。
舊鄴山川齊壽考，秀眉何獨魯龜蒙。
韓魏公生日·其二
作者：强至
朝代：宋

天地開秋氣兆凉，當年大昴降星芒。
溢城鼓吹迎恩賜，傾府衣冠望寵光。
馬出上閑牽駿足，衣頒內府疊濃香。
令孫今日方傳詔，更待曾雲捧壽觴。
韓魏公生日三首·其一
作者：强至
朝代：宋

治身時位俱云得，同體君臣繫所遭。
仁廟自從延輔弼，聖孫相繼委鈞陶。
早辭十載調元鼎，尚擁平年出帥旄。
白首未嘗安富貴，丹心愈更事勤勞。
曾無半語矜功大，猶有流言忌德高。
皎皎忠誠通日月，悠悠險計息波濤。
由來正直陰須相，此去勳名勢轉牢。
伊昔初秋降申甫，于今外牧滯蕭曹。
恩頒天廄雙龍種，賜及家庭一鳳毛。
再拜捧觴何所祝，願公三熟見蟠桃。
韓魏公生日三首·其三
作者：强至
朝代：宋

玉勒雙牽名騕褭，錦章輕疊瑞麒麟。
三朝丞相迎恩賜，萬歲君王寵誕辰。
將命綵衣宣漢禮，拜嘉香案望堯仁。
太平致去今無迹，造化裨來昔有神。
社稷一言嘗定策，色辭九鼎但垂紳。
乾坤不負謀謨力，日月難磨富貴身。
封國連紆六金印，鄉邦阻駕兩朱輪。
行追前訓還英衮，再領群生入大鈞。
聊借壽樽傾北海，久叨賓館祝平津。
却應從此天文裏，遂指台星作老人。
韓魏公生日三首·其二
作者：强至
朝代：宋

新秋再宿澂凉兆，間氣生才歷世稀。
綠髮文章驚紫殿，青雲事業照黄扉。
力陳社稷安危計，首斡乾坤造化機。
二相鴻圖三聖倚，兩扶龍德九天飛。
勳名屈指中階少，富貴抽身北道歸。
翁子鄉邦纔得請，鄴王臺觀已增輝。
擁旄欲去觀民政，仗鉞俄來統將威。
信令指揮千帳帖，仁恩涵養百城肥。
西方幾月留旌節，南面終朝待衮衣。
入幕最容孤迹早，捧觴尤抱寸心微。
初逢誕日稱公壽，長願台星輔帝暉。
考近汾陽功更似，德攀衛武道猶非。
洪鑪物品常無滯，翹館群英永有依。
拜賜韋賢車服盛，元城傳詔到庭闈。
韓魏公生日二首·其一
作者：强至
朝代：宋

早陪樞筦晚持衡，曾與君王致太平。
一代盡宗蕭相畫，四夷猶服晉公名。
乾坤爽氣初秋動，社稷元勛翌日生。
今歲故鄉諸父老，壽樽應喜得親傾。
韓魏公生日二首·其二
作者：强至
朝代：宋

功名富貴舊元台，誕日新歸故里來。
綺席重張孫相閣，錦衣三照鄴王臺。
相望全魏榮封國，不盡清漳伴壽杯。
最是銜恩門下客，秀眉前祝落鄒枚。
韩及甫惠陕梨走笔书句谢之
作者：强至
朝代：宋
体裁：七言绝句

霜后琼浆味转饶，关山封寄路迢迢。分甘珍重知君意，应为相如正病消。
韩魏公生日
作者：强至
朝代：宋
体裁：五言律诗

三秋开爽气，七月降元精。致主钧枢遍，尊贤衮钺轻。显庸归社稷，阴相在神明。漳水流无竭，年年伴寿觥。
韩魏公生日
作者：强至
朝代：宋
体裁：七言律诗

上公拜表请休官，中使传宣未听閒。雍府遥兼新节镇，邺城重领旧山川。左弧共记生贤始，右席谁居献寿间。阴施在人天报远，蟠桃三熟鬓毛斑。
韩魏公生日
作者：强至
朝代：宋

勋名一代俱称首，将相三朝愈饬躬。雅意自安台鼎外，群生长愿化钧中。破除白发留宾醉，收拾黄金济士穷。旧邺山川齐寿考，秀眉何独鲁龟蒙。天地开秋气兆凉，当年大昴降星芒。溢城鼓吹迎恩赐，倾府衣冠望宠光。马出上闲牵骏足，衣颁内府叠浓香。令孙今日方传诏，更待曾云捧寿觞。
韩魏公生日·其一
作者：强至
朝代：宋

勋名一代俱称首，将相三朝愈饬躬。雅意自安台鼎外，群生长愿化钧中。破除白发留宾醉，收拾黄金济士穷。旧邺山川齐寿考，秀眉何独鲁龟蒙。
韩魏公生日·其一
作者：强至
朝代：宋

勋名一代俱称首，将相三朝愈饬躬。
雅意自安台鼎外，群生长愿化钧中。
破除白髮留宾醉，收拾黄金济士穷。
旧邺山川齐寿考，秀眉何独鲁龟蒙。
韩魏公生日·其二
作者：强至
朝代：宋

天地开秋气兆凉，当年大昴降星芒。溢城鼓吹迎恩赐，倾府衣冠望宠光。马出上闲牵骏足，衣颁内府叠浓香。令孙今日方传诏，更待曾云捧寿觞。
韩魏公生日·其二
作者：强至
朝代：宋

天地开秋气兆凉，当年大昴降星芒。
溢城鼓吹迎恩赐，倾府衣冠望宠光。
马出上闲牵骏足，衣颁内府迭浓香。
令孙今日方传诏，更待曾云捧寿觞。
韩魏公生日三首
作者：强至
朝代：宋

治身时位俱云得，同体君臣系所遭。仁庙自从延辅弼，圣孙相继委钧陶。早辞十载调元鼎，尚拥平年出帅旄。白首未尝安富贵，丹心愈更事勤劳。曾无半语矜功大，犹有流言忌德高。皎皎忠诚通日月，悠悠险计息波涛。由来正直阴须相，此去勋名势转牢。伊昔初秋降申甫，于今外牧滞萧曹。恩颁天厩双龙种，赐及家庭一凤毛。再拜捧觞何所祝，愿公三熟见蟠桃。新秋再宿澄凉兆，间气生才历世稀。绿发文章惊紫殿，青云事业照黄扉。力陈社稷安危计，首斡乾坤造化机。二相鸿图三圣倚，两扶龙德九天飞。勋名屈指中阶少，富贵抽身北道归。翁子乡邦才得请，邺王台观已增辉。拥旄欲去观民政，仗钺俄来统将威。信令指挥千帐帖，仁恩涵养百城肥。西方几月留旌节，南面终朝待衮衣。入幕最容孤迹早，捧觞尤抱寸心微。初逢诞日称公寿，长愿台星辅帝晖。考近汾阳功更似，德攀卫武道犹非。洪炉物品常无滞，翘馆群英永有依。拜赐韦贤车服盛，元城传诏到庭闱。玉勒双牵名騕袅，锦章轻叠瑞麒麟。三朝丞相迎恩赐，万岁君王宠诞辰。将命綵衣宣汉礼，拜嘉香案望尧仁。太平致去今无迹，造化裨来昔有神。社稷一言尝定策，色辞九鼎但垂绅。乾坤不负谋谟力，日月难磨富贵身。封国连纡六金印，乡邦阻驾两朱轮。行追前训还英衮，再领群生入大钧。聊借寿樽倾北海，久叨宾馆祝平津。却应从此天文里，遂指台星作老人。
韩魏公生日三首·其一
作者：强至
朝代：宋

治身时位俱云得，同体君臣系所遭。仁庙自从延辅弼，圣孙相继委钧陶。早辞十载调元鼎，尚拥平年出帅旄。白首未尝安富贵，丹心愈更事勤劳。曾无半语矜功大，犹有流言忌德高。皎皎忠诚通日月，悠悠险计息波涛。由来正直阴须相，此去勋名势转牢。伊昔初秋降申甫，于今外牧滞萧曹。恩颁天厩双龙种，赐及家庭一凤毛。再拜捧觞何所祝，愿公三熟见蟠桃。
韩魏公生日三首·其一
作者：强至
朝代：宋

治身时位俱云得，同体君臣繫所遭。
仁庙自从延辅弼，圣孙相继委钧陶。
早辞十载调元鼎，尚拥平年出帅旄。
白首未尝安富贵，丹心愈更事勤劳。
曾无半语矜功大，犹有流言忌德高。
皎皎忠诚通日月，悠悠险计息波涛。
由来正直阴须相，此去勋名势转牢。
伊昔初秋降申甫，于今外牧滞萧曹。
恩颁天厩双龙种，赐及家庭一凤毛。
再拜捧觞何所祝，愿公三熟见蟠桃。
韩魏公生日三首·其三
作者：强至
朝代：宋

玉勒双牵名騕袅，锦章轻叠瑞麒麟。三朝丞相迎恩赐，万岁君王宠诞辰。将命綵衣宣汉礼，拜嘉香案望尧仁。太平致去今无迹，造化裨来昔有神。社稷一言尝定策，色辞九鼎但垂绅。乾坤不负谋谟力，日月难磨富贵身。封国连纡六金印，乡邦阻驾两朱轮。行追前训还英衮，再领群生入大钧。聊借寿樽倾北海，久叨宾馆祝平津。却应从此天文里，遂指台星作老人。
韩魏公生日三首·其三
作者：强至
朝代：宋

玉勒双牵名騕褭，锦章轻迭瑞麒麟。
三朝丞相迎恩赐，万岁君王宠诞辰。
将命綵衣宣汉礼，拜嘉香案望尧仁。
太平致去今无迹，造化裨来昔有神。
社稷一言尝定策，色辞九鼎但垂绅。
干坤不负谋谟力，日月难磨富贵身。
封国连纡六金印，乡邦阻驾两朱轮。
行追前训还英衮，再领群生入大钧。
聊借寿樽倾北海，久叨宾馆祝平津。
却应从此天文裏，遂指台星作老人。
韩魏公生日三首·其二
作者：强至
朝代：宋

新秋再宿澄凉兆，间气生才历世稀。绿发文章惊紫殿，青云事业照黄扉。力陈社稷安危计，首斡乾坤造化机。二相鸿图三圣倚，两扶龙德九天飞。勋名屈指中阶少，富贵抽身北道归。翁子乡邦才得请，邺王台观已增辉。拥旄欲去观民政，仗钺俄来统将威。信令指挥千帐帖，仁恩涵养百城肥。西方几月留旌节，南面终朝待衮衣。入幕最容孤迹早，捧觞尤抱寸心微。初逢诞日称公寿，长愿台星辅帝晖。考近汾阳功更似，德攀卫武道犹非。洪炉物品常无滞，翘馆群英永有依。拜赐韦贤车服盛，元城传诏到庭闱。
韩魏公生日三首·其二
作者：强至
朝代：宋

新秋再宿澄凉兆，间气生才历世稀。
绿髮文章惊紫殿，青云事业照黄扉。
力陈社稷安危计，首斡干坤造化机。
二相鸿图三圣倚，两扶龙德九天飞。
勋名屈指中阶少，富贵抽身北道归。
翁子乡邦纔得请，邺王台观已增辉。
拥旄欲去观民政，仗钺俄来统将威。
信令指挥千帐帖，仁恩涵养百城肥。
西方几月留旌节，南面终朝待衮衣。
入幕最容孤迹早，捧觞尤抱寸心微。
初逢诞日称公寿，长愿台星辅帝晖。
考近汾阳功更似，德攀卫武道犹非。
洪鑪物品常无滞，翘馆群英永有依。
拜赐韦贤车服盛，元城传诏到庭闱。
韩魏公生日二首
作者：强至
朝代：宋

早陪枢筦晚持衡，曾与君王致太平。一代尽宗萧相画，四夷犹服晋公名。乾坤爽气初秋动，社稷元勋翌日生。今岁故乡诸父老，寿樽应喜得亲倾。功名富贵旧元台，诞日新归故里来。绮席重张孙相阁，锦衣三照邺王台。相望全魏荣封国，不尽清漳伴寿杯。最是衔恩门下客，秀眉前祝落邹枚。
韩魏公生日二首·其一
作者：强至
朝代：宋

早陪枢筦晚持衡，曾与君王致太平。一代尽宗萧相画，四夷犹服晋公名。乾坤爽气初秋动，社稷元勋翌日生。今岁故乡诸父老，寿樽应喜得亲倾。
韩魏公生日二首·其一
作者：强至
朝代：宋

早陪枢筦晚持衡，曾与君王致太平。
一代尽宗萧相画，四夷犹服晋公名。
干坤爽气初秋动，社稷元勋翌日生。
今岁故乡诸父老，寿樽应喜得亲倾。
韩魏公生日二首·其二
作者：强至
朝代：宋
体裁：七言律诗

功名富贵旧元台，诞日新归故里来。绮席重张孙相阁，锦衣三照邺王台。相望全魏荣封国，不尽清漳伴寿杯。最是衔恩门下客，秀眉前祝落邹枚。
順師歸湖寺後以詩見招因戲答之
作者：强至
朝代：宋

山月溪雲思有餘，嶺猿沙鳥靜相於。
閒中物象都收斂，別後詩才愈發舒。
擬就鄰翁沽竹葉，直邀野令走籃輿。
提壺漫叫無憑準，一醉春風莫誤予。
題余公亭
作者：强至
朝代：宋

公自披榛上築城，以公題榜壯圖經。
名佳應與溪山久，地勝渾疑草木靈。
到喜琴樽能滿意，退嫌圭組只勞形。
異時邦俗思賢化，還似甘棠愛此亭。
題光和年西嶽碑
作者：强至
朝代：宋

瘦硬光和字，崔巍太華碑。
鎸模森骨立，點畫宛鱗差。
內有通神筆，前無絕妙辭。
茅齋千載後，玩古獨心知。
題公節醉鄉亭
作者：强至
朝代：宋

莫向醉鄉尋畔域，古今容盡太平人。
沈酣天地來同處，脫略衣冠去卜鄰。
一境斷無車下土，四時惟有甕頭春。
虛亭未敢從君飲，猶欠陶公漉酒巾。
題劉有方御藥翠巖亭
作者：强至
朝代：宋

購石黄金費，開軒翠玉叢。
端居憐象魏，遠意自衡嵩。
花弄疏簾日，禽呼靜榻風。
移山寧有術，未易笑愚公。
題可久上人房素屏
作者：强至
朝代：宋

雕軒畫室吳僧居，花草禽魚屏面集。
豈如蕭爽大士堂，雪山數尺平頭立。
滿齋虛白已自生，隔坐紛華不容入。
霜毫一掃都無痕，獨有淋漓粉光濕。
好丹世上空紜紜，趣與師同百無十。
常時吟客惟我來，共愛此屏微靜翕。
目睛難駐手試捫，指下琉璃無寸澀。
願乘醉筆留幾行，爲寫高僧白雲什。
題吳山伍子胥祠
作者：强至
朝代：宋

江上胥山古木陰，祠堂氣象亦蕭森。
江雲不散憂君色，山月猶明死國心。
遷史簡編今斷缺，吳人牲酒日肥深。
鄙懷異代悲忠烈，一拜威靈淚滿襟。
題姚氏三頭牡丹
作者：强至
朝代：宋

姚黄容易雒陽觀，吾土姚花洗眼看。
一抹胭脂勻作艷，千窠蜀錦合成團。
春風應笑香心亂，曉日那傷片影單。
好爲太平圖絕瑞，却愁難下彩毫端。
題婺源胡氏翛然堂
作者：强至
朝代：宋

歙山碧參差，歙水綠演漾。
之子山水間，築室傲天壤。
山空鳥飛鳴，水凈魚下上。
觀魚悟至樂，聽鳥悅幽響。
一樽泯悲歡，萬事齊俯仰。
人境兩翛然，無復塵區想。
故人石渠英，緣以命堂榜。
作詩羨高懷，中服非外奬。
嗟今急名人，疾足投世網。
心撓迹固喧，求得道已枉。
茲理曾莫知，所趨岐已兩。
予亦慕子徒，泉石久思往。
何當伴琴觴，一鼓東南槳。
題惟晤師斑竹杖
作者：强至
朝代：宋

蜀江濯錦含文漪，竹生江岸初綠滋。
錦波一浸入竹肌，萬洗不落斑在皮。
又聞淚點灑舜妃，遺迹漸染傳今時。
搯不受爪滑可持，隠起高節無屈欹。
江神雖寶莫自私，煙根忽逐霜刀離。
截而爲杖得者誰，龐眉大士今一枝。
斒斕頗與壞衲宜，朝躋山巔暮江湄。
山備兕虎江蛟螭，爾杖未折莫汝危。
足力自健無險巇，安用童子兩肩爲。
當年常竹紋無奇，猶託變化神葛陂。
况此已是斑龍兒，長恐一旦風雲隨。
復整頭角還天逵，未必久爲師有之。
題於潛張明甫愛拙堂
作者：强至
朝代：宋

高灑潛川愛拙翁，堂閒雅與拙情同。
宦塗恥用機心達，聖世寧爲直道窮。
千載奸纖羞白骨，一時夷坦擅清風。
邑人三歲觀賢化，巧詆銷萌訟缿空。
題華藏環峰閣
作者：强至
朝代：宋

精藍已塵外，飛閣更雲端。
只見蒼山合，寧知紫宙寬。
客游追汗漫，詩思等巑岏。
大士安禪後，何人此倚欄。
題藴忠上人歙硯
作者：强至
朝代：宋

山僧有硯名龍尾，此石來從歙溪水。
通明直可照髮毛，瑩滑不容安手指。
案上長疑片月生，匣中自有浮雲起。
蒼然顔色涵秋波，不學端州誇嫩紫。
溪匠琢爲寒瓦形，如從銅雀初飄零。
只仍故狀不復改，獨有亂點生繁星。
高閑上人妙書札，什襲藏來時一發。
拂開輕霧磨烟煤，揮灑霜毫冰紙滑。
咄嗟此硯何爲哉，世上別有潤色材。
胡不往焉與徘徊，日濡大筆把詔裁，無久滯此空塵埃。
題錢安道節推環秀亭
作者：强至
朝代：宋

嶪巘虬檐插斗飛，乾坤秀色四暉暉。
晴江對酒平如掌，晚樹開簾細作圍。
笑裏城烏啼月過，吟邊巢燕掠花歸。
主人風骨爭森爽，無處容塵到客衣。
題靈泉觀閣
作者：强至
朝代：宋

山腰碧瓦鬰參差，勢壓開元觀閣基。
野氣欲來雲拂地，天光不動水平池。
飛檐鳥道愁相逼，故國人煙入俯窺。
便擬幽尋隨杖屨，清秋幕府事文移。
題魯司徒廟
作者：强至
朝代：宋

司徒精爽儼如昨，舊史風流傳至今。
一雨能隨賢宰意，千年不死愛民心。
蟲緣壞壁青苔合，鳥噪荒庭古樹陰。
桑雉逢人雖遠避，近來僮豎殺機深。
顺师归湖寺后以诗见招因戏答之
作者：强至
朝代：宋

山月溪云思有余，岭猿沙鸟静相于。
閒中物象都收敛，别后诗才愈发舒。
拟就邻翁沽竹叶，直邀野令走篮舆。
提壶漫叫无凭准，一醉春风莫误予。
顺师归湖寺后以诗见招因戏答之
作者：强至
朝代：宋

山月溪云思有馀，岭猿沙鸟静相于。閒中物象都收敛，别后诗才愈发舒。拟就邻翁沽竹叶，直邀野令走篮舆。提壶漫叫无凭准，一醉春风莫误予。
顺师归湖寺后以诗见招因戏答之
作者：强至
朝代：宋

山月溪云思有馀，岭猿沙鸟静相於。
閒中物象都收敛，别后诗才愈发舒。
拟就邻翁沽竹叶，直邀野令走篮舆。
提壶漫叫无凭准，一醉春风莫误予。
题于潜张明甫爱拙堂
作者：强至
朝代：宋
体裁：七言律诗

高洒潜川爱拙翁，堂閒雅与拙情同。宦涂耻用机心达，圣世宁为直道穷。千载奸纤羞白骨，一时夷坦擅清风。邑人三岁观贤化，巧诋销萌讼缿空。
题余公亭
作者：强至
朝代：宋
体裁：七言律诗

公自披榛上筑城，以公题榜壮图经。名佳应与溪山久，地胜浑疑草木灵。到喜琴樽能满意，退嫌圭组只劳形。异时邦俗思贤化，还似甘棠爱此亭。
题光和年西岳碑
作者：强至
朝代：宋
体裁：五言律诗

瘦硬光和字，崔巍太华碑。镌模森骨立，点画宛鳞差。内有通神笔，前无绝妙辞。茅斋千载后，玩古独心知。
题公节醉乡亭
作者：强至
朝代：宋
体裁：七言律诗

莫向醉乡寻畔域，古今容尽太平人。沈酣天地来同处，脱略衣冠去卜邻。一境断无车下土，四时惟有瓮头春。虚亭未敢从君饮，犹欠陶公漉酒巾。
题刘有方御药翠岩亭
作者：强至
朝代：宋
体裁：五言律诗

购石黄金费，开轩翠玉丛。端居怜象魏，远意自衡嵩。花弄疏帘日，禽呼静榻风。移山宁有术，未易笑愚公。
题华藏环峰阁
作者：强至
朝代：宋
体裁：五言律诗

精蓝已尘外，飞阁更云端。只见苍山合，宁知紫宙宽。客游追汗漫，诗思等巑岏。大士安禅后，何人此倚栏。
题可久上人房素屏
作者：强至
朝代：宋
体裁：古风

雕轩画室吴僧居，花草禽鱼屏面集。岂如萧爽大士堂，雪山数尺平头立。满斋虚白已自生，隔坐纷华不容入。霜毫一扫都无痕，独有淋漓粉光湿。好丹世上空纭纭，趣与师同百无十。常时吟客惟我来，共爱此屏微静翕。目睛难驻手试扪，指下琉璃无寸涩。愿乘醉笔留几行，为写高僧白云什。
题吴山伍子胥祠
作者：强至
朝代：宋
体裁：七言律诗

江上胥山古木阴，祠堂气象亦萧森。江云不散忧君色，山月犹明死国心。迁史简编今断缺，吴人牲酒日肥深。鄙怀异代悲忠烈，一拜威灵泪满襟。
题姚氏三头牡丹
作者：强至
朝代：宋

姚黄容易雒阳观，吾土姚花洗眼看。一抹胭脂匀作艳，千窠蜀锦合成团。春风应笑香心乱，晓日那伤片影单。好为太平图绝瑞，却愁难下彩毫端。
题姚氏三头牡丹
作者：强至
朝代：宋

姚黄容易雒阳观，吾土姚花洗眼看。
一抹胭脂匀作艷，千窠蜀锦合成团。
春风应笑香心乱，晓日那伤片影单。
好为太平图绝瑞，却愁难下彩毫端。
题婺源胡氏翛然堂
作者：强至
朝代：宋

歙山碧参差，歙水绿演漾。之子山水间，筑室傲天壤。山空鸟飞鸣，水净鱼下上。观鱼悟至乐，听鸟悦幽响。一樽泯悲欢，万事齐俯仰。人境两翛然，无复尘区想。故人石渠英，缘以命堂榜。作诗羡高怀，中服非外奖。嗟今急名人，疾足投世网。心挠迹固喧，求得道已枉。兹理曾莫知，所趋岐已两。予亦慕子徒，泉石久思往。何当伴琴觞，一鼓东南桨。
题婺源胡氏翛然堂
作者：强至
朝代：宋

歙山碧参差，歙水绿演漾。
之子山水间，筑室傲天壤。
山空鸟飞鸣，水凈鱼下上。
观鱼悟至乐，听鸟悦幽响。
一樽泯悲欢，万事齐俯仰。
人境两翛然，无復尘区想。
故人石渠英，缘以命堂榜。
作诗羡高怀，中服非外奬。
嗟今急名人，疾足投世网。
心挠迹固喧，求得道已枉。
兹理曾莫知，所趋岐已两。
予亦慕子徒，泉石久思往。
何当伴琴觞，一鼓东南桨。
题惟晤师斑竹杖
作者：强至
朝代：宋

蜀江濯锦含文漪，竹生江岸初绿滋。锦波一浸入竹肌，万洗不落斑在皮。又闻泪点洒舜妃，遗迹渐染传今时。搯不受爪滑可持，隐起高节无屈攲。江神虽宝莫自私，烟根忽逐霜刀离。截而为杖得者谁，庞眉大士今一枝。斑斓颇与坏衲宜，朝跻山巅暮江湄。山备兕虎江蛟螭，尔杖未折莫汝危。足力自健无险巇，安用童子两肩为。当年常竹纹无奇，犹托变化神葛陂。况此已是斑龙儿，长恐一旦风云随。复整头角还天逵，未必久为师有之。
题惟晤师斑竹杖
作者：强至
朝代：宋

蜀江濯锦含文漪，竹生江岸初绿滋。
锦波一浸入竹肌，万洗不落斑在皮。
又闻泪点洒舜妃，遗迹渐染传今时。
搯不受爪滑可持，隠起高节无屈欹。
江神虽宝莫自私，烟根忽逐霜刀离。
截而为杖得者谁，庞眉大士今一枝。
斒斓颇与坏衲宜，朝跻山巅暮江湄。
山备兕虎江蛟螭，尔杖未折莫汝危。
足力自健无险巇，安用童子两肩为。
当年常竹纹无奇，犹託变化神葛陂。
况此已是斑龙儿，长恐一旦风云随。
復整头角还天逵，未必久为师有之。
题灵泉观阁
作者：强至
朝代：宋

山腰碧瓦郁参差，势压开元观阁基。野气欲来云拂地，天光不动水平池。飞檐鸟道愁相逼，故国人烟入俯窥。便拟幽寻随杖屦，清秋幕府事文移。
题灵泉观阁
作者：强至
朝代：宋

山腰碧瓦鬰参差，势压开元观阁基。
野气欲来云拂地，天光不动水平池。
飞檐鸟道愁相逼，故国人烟入俯窥。
便拟幽寻随杖屦，清秋幕府事文移。
题蕴忠上人歙砚
作者：强至
朝代：宋

山僧有砚名龙尾，此石来从歙溪水。通明直可照发毛，瑩滑不容安手指。案上长疑片月生，匣中自有浮云起。苍然颜色涵秋波，不学端州誇嫩紫。溪匠琢为寒瓦形，如从铜雀初飘零。只仍故状不复改，独有乱点生繁星。高闲上人妙书札，什袭藏来时一发。拂开轻雾磨烟煤，挥洒霜毫冰纸滑。咄嗟此砚何为哉，世上别有润色材。胡不往焉与徘徊，日濡大笔把诏裁，无久滞此空尘埃。
题蕴忠上人歙砚
作者：强至
朝代：宋
体裁：古风

山僧有砚名龙尾，此石来从歙溪水。通明直可照发毛，莹滑不容安手指。案上长疑片月生，匣中自有浮云起。苍然颜色涵秋波，不学端州誇嫩紫。溪匠琢为寒瓦形，如从铜雀初飘零。只仍故状不复改，独有乱点生繁星。高闲上人妙书札，什袭藏来时一发。拂开轻雾磨烟煤，挥洒霜毫冰纸滑。咄嗟此砚何为哉，世上别有润色材。胡不往焉与徘徊，日濡大笔把诏裁，无久滞此空尘埃。
题藴忠上人歙砚
作者：强至
朝代：宋

山僧有砚名龙尾，此石来从歙溪水。
通明直可照髮毛，莹滑不容安手指。
案上长疑片月生，匣中自有浮云起。
苍然颜色涵秋波，不学端州夸嫩紫。
溪匠琢为寒瓦形，如从铜雀初飘零。
只仍故状不復改，独有乱点生繁星。
高闲上人妙书札，什袭藏来时一发。
拂开轻雾磨烟煤，挥洒霜毫冰纸滑。
咄嗟此砚何为哉，世上别有润色材。
胡不往焉与徘徊，日濡大笔把诏裁，无久滞此空尘埃。
题钱安道节推环秀亭
作者：强至
朝代：宋

嶪巘虬檐插斗飞，乾坤秀色四晖晖。晴江对酒平如掌，晚树开帘细作围。笑里城乌啼月过，吟边巢燕掠花归。主人风骨争森爽，无处容尘到客衣。
题钱安道节推环秀亭
作者：强至
朝代：宋

嶪巘虬檐插斗飞，干坤秀色四晖晖。
晴江对酒平如掌，晚树开帘细作围。
笑裏城乌啼月过，吟边巢燕掠花归。
主人风骨争森爽，无处容尘到客衣。
题鲁司徒庙
作者：强至
朝代：宋
体裁：七言律诗

司徒精爽俨如昨，旧史风流传至今。一雨能随贤宰意，千年不死爱民心。虫缘坏壁青苔合，鸟噪荒庭古树阴。桑雉逢人虽远避，近来僮竖杀机深。
馬上口占
作者：强至
朝代：宋

出郭塵埃少，驅車節物便。
歸心忘澤國，病眼豁霜天。
鳥雀飛荒圃，牛羊卧晚田。
吟邊摇落意，疏木起孤烟。
馬上口占呈記注李才元學士
作者：强至
朝代：宋

一時聞望絕朝裾，幾歲文章動直廬。
鳳尾新批天子詔，螭頭看載史臣書。
故關即路嚴霜後，曉殿初班瑞雪初。
蜀道歸時須六印，不應駟馬擅相如。
馬上見庭竹
作者：强至
朝代：宋

玉圓碧瘦與誰期，只待丹山綵鳳饑。
生傍短牆真失所，可憐直節衆人窺。
馬上見華山
作者：强至
朝代：宋

身寄秦川紫翠間，舉頭行坐對南山。
忽來煙際逢仙掌，更覺天邊慰客顔。
霖雨不知何日作，片雲猶向此時閑。
三峰信美那能戀，自有家林未得還。
馬公節挽辭
作者：强至
朝代：宋

慘淡南宮鎩羽翰，空歸座席甫能安。
魂收長夜棺尋閉，淚灑殘春袖未乾。
老母始甘無祿釜，世人今轉薄儒冠。
土中猶動難平恨，月照孤魂桂影丹。
马上口占
作者：强至
朝代：宋
体裁：五言律诗

出郭尘埃少，驱车节物便。归心忘泽国，病眼豁霜天。鸟雀飞荒圃，牛羊卧晚田。吟边摇落意，疏木起孤烟。
马上口占呈记注李才元学士
作者：强至
朝代：宋
体裁：七言律诗

一时闻望绝朝裾，几岁文章动直庐。凤尾新批天子诏，螭头看载史臣书。故关即路严霜后，晓殿初班瑞雪初。蜀道归时须六印，不应驷马擅相如。
马上见华山
作者：强至
朝代：宋
体裁：七言律诗

身寄秦川紫翠间，举头行坐对南山。忽来烟际逢仙掌，更觉天边慰客颜。霖雨不知何日作，片云犹向此时闲。三峰信美那能恋，自有家林未得还。
马上见庭竹
作者：强至
朝代：宋
体裁：七言绝句

玉圆碧瘦与谁期，只待丹山綵凤饥。生傍短墙真失所，可怜直节众人窥。
马公节挽辞
作者：强至
朝代：宋

惨淡南宫铩羽翰，空归座席甫能安。魂收长夜棺寻闭，泪洒残春袖未乾。老母始甘无禄釜，世人今转薄儒冠。土中犹动难平恨，月照孤魂桂影丹。
马公节挽辞
作者：强至
朝代：宋

惨淡南宫铩羽翰，空归座席甫能安。
魂收长夜棺寻闭，泪洒残春袖未干。
老母始甘无禄釜，世人今转薄儒冠。
土中犹动难平恨，月照孤魂桂影丹。
齋宮獨酌待曉入城
作者：强至
朝代：宋

青燈頻照面，黄卷懶低頭。
危坐自醒醉，孤斟誰獻酬。
檐前落星宿，城裏息更籌。
上馬即塵事，欲歸欣少留。
龜峰
作者：强至
朝代：宋

一峰如龜橫，得自禪翁說。
衆山迤邐來，宛然此前列。
龟峰
作者：强至
朝代：宋
体裁：五言绝句

一峰如龟横，得自禅翁说。众山迤逦来，宛然此前列。
七门堰
作者：彭汝砺
朝代：宋

古人材大心亦公，忧乐每与天下同。
谋功虑事不草草，欲与天地为无穷。
我来舒城道三堰，行看利入东南徧。
渔樵处处乐太平，稻粱岁岁收余羡。
江淮旱涝相缀联，舒城独自为丰年。
人知今日乐其土，不知古人为尔天。
二刘未必真奇伟，谋虑及民乃如此。
俗儒文多实已亡，洋洋大论言羲皇。
心欲为功害辄胜，医庸未足平膏肓。
纷纷予亦何为者，爱古伤今空涕洒。
题诗倚立寄西风，不知材力非骚雅。
七门堰
作者：彭汝砺
朝代：宋

古人材大心亦公，忧乐每与天下同。谋功虑事不草草，欲与天地为无穷。我来舒城道三堰，行看利入东南遍。渔樵处处乐太平，稻粱岁岁收馀羡。江淮旱涝相缀联，舒城独自为丰年。人知今日乐其土，不知古人为尔天。二刘未必真奇伟，谋虑及民乃如此。俗儒文多实已亡，洋洋大论言羲皇。心欲为功害辄胜，医庸未足平膏肓。纷纷予亦何为者，爱古伤今空涕洒。题诗倚立寄西风，不知材力非骚雅。
万安道中
作者：彭汝砺
朝代：宋

上下鸡笼牛口滩，滩头濯濯雨声寒。气蒸晓日云无间，波漾春风雪未乾。落絮并花浮远水，飞鸥随鹭落惊湍。扁舟稳泛沧浪远，珍重严陵一钓竿。
万安道中
作者：彭汝砺
朝代：宋

上下鸡笼牛口滩，滩头濯濯雨声寒。
气蒸晓日云无间，波漾春风雪未干。
落絮并花浮远水，飞鸥随鹭落惊湍。
扁舟稳泛沧浪远，珍重严陵一钓竿。
丈室
作者：彭汝砺
朝代：宋

一似维摩万丈居，俱无未足亦无余。
忘言自看恒沙水，却笑临川苦羡鱼。
丈室
作者：彭汝砺
朝代：宋

一似维摩万丈居，俱无未足亦无馀。忘言自看恒沙水，却笑临川苦羡鱼。
三年七到袁州
作者：彭汝砺
朝代：宋
体裁：七言绝句

三年把节走天涯，七过宜春城上台。林下道人还一笑，雪霜重见使华来。
上刘推官一首
作者：彭汝砺
朝代：宋

盛旦登高第，青衫偃壮图。兰台收硕德，莲幕得真儒。江左风流敝，鄱阳习俗污。晨昏丛狱讼，利病倚谋谟。郡政颓纲整，都民旧瘼苏。英声传士庶，清议满江湖。事业人之表，机筹帝所需。大臣交荐擢，荣召计须臾。有客材无似，谋身计大迂。志憎时态薄，道欲古人俱。寓迹文章苑，栖魂典籍郛。倾螺思测海，擿埴强求涂。不见孔之卓，安知柴也愚。驽踪谁警策，弱质寡持扶。与物睽违甚，惟公顾盼殊。滞顽真瓦砾，拂拭过璠玙。陋学惭无状，浮名出不虞。见知虽鲍叔，蒙遇岂夷吾。朽木依刀尺，坚金属范模。会须终盛赐，俾得望亨衢。
上刘推官一首
作者：彭汝砺
朝代：宋

盛旦登高第，青衫偃壮图。
兰台收硕德，莲幙得真儒。
江左风流敝，鄱阳习俗污。
晨昏丛狱讼，利病倚谋谟。
郡政颓纲整，都民旧瘼苏。
英声传士庶，清议满江湖。
事业人之表，机筹帝所需。
大臣交荐擢，荣召计须臾。
有客材无似，谋身计大迂。
志憎时态薄，道欲古人俱。
寓迹文章苑，栖魂典籍郛。
倾螺思测海，擿埴强求涂。
不见孔之卓，安知柴也愚。
驽踪谁警策，弱质寡持扶。
与物睽违甚，惟公顾盼殊。
滞顽真瓦砾，拂拭过璠玙。
陋学惭无状，浮名出不虞。
见知虽鲍叔，蒙遇岂夷吾。
朽木依刀尺，坚金属范模。
会须终盛赐，俾得望亨衢。
上合肥太守侍读傅公
作者：彭汝砺
朝代：宋

肥水当时守，商岩几代孙。
精明应玄象，清白接灵源。
山岳分凝重，球琳让粹温。
一书开主惑，羣力破姦魂。
万事非吾计，孤忠自所存。
遗声双禁闼，宠锡两朱轓。
道路生新乐，江湖洗旧民。
泽余沾草木，孚至及鱼豚。
不肖尘华幕，无材愧素餐。
误悬徐孺榻，喜上李膺门。
簿领才伤拙，尘埃貌苦村。
初终承至训，老稚饮殊恩。
遂恐征书至，还归近侍尊。
蛟龙不潜隠，鵰鹗自飞翻。
会亦惩衰弊，应须正本原。
纪纲维尽力，狐鼠可忘言。
鼎鼐开先烈，盐梅及后昆。
祇知心缱绻，不觉语真繁。
上合肥太守侍读傅公
作者：彭汝砺
朝代：宋

肥水当时守，商岩几代孙。精明应玄象，清白接灵源。山岳分凝重，球琳让粹温。一书开主惑，群力破奸魂。万事非吾计，孤忠自所存。遗声双禁闼，宠锡两朱轓。道路生新乐，江湖洗旧民。泽馀沾草木，孚至及鱼豚。不肖尘华幕，无材愧素餐。误悬徐孺榻，喜上李膺门。簿领才伤拙，尘埃貌苦村。初终承至训，老稚饮殊恩。遂恐徵书至，还归近侍尊。蛟龙不潜隐，雕鹗自飞翻。会亦惩衰弊，应须正本原。纪纲维尽力，狐鼠可忘言。鼎鼐开先烈，盐梅及后昆。祇知心缱绻，不觉语真繁。
上留守侍读生辰
作者：彭汝砺
朝代：宋
体裁：五言排律

素节于今杰，青春此日生。地还坤德重，天给露华清。鸿鹄飞昭旷，骐驎瑞太平。云浮朱槛细，星入画图明。簪绂师先进，旒綖望老成。千龄逢盛际，万里起修程。客献南山颂，人期北户荣。学高才称副，仁厚福兼并。香荐芝兰秀，诗言犬马诚。祝公比松柏，早晚席台衡。
不寐
作者：彭汝砺
朝代：宋

吾行不能休，中夜或不寐。
悠悠此时心，往返徧万类。
鳏鱼固不瞑，梦蝶亦无事。
纷纷尔何为，百虑终一致。
不寐
作者：彭汝砺
朝代：宋

吾行不能休，中夜或不寐。悠悠此时心，往返遍万类。鳏鱼固不瞑，梦蝶亦无事。纷纷尔何为，百虑终一致。
与佛印夜坐
作者：彭汝砺
朝代：宋

纱帽筇枝鬓发苍，笑谈中夜共寒缸。诸人不用称居士，我是彭公不姓庞。
与佛印夜坐
作者：彭汝砺
朝代：宋

纱帽筇枝鬓髮苍，笑谈中夜共寒缸。
诸人不用称居士，我是彭公不姓庞。
与宁节推游聘君亭邂逅广汉同游分题得聘字
作者：彭汝砺
朝代：宋

汉衰至桓灵，王室既不竞。豪杰死党锢，奸嬖偷权柄。娟娟彼孺子，德誉南州盛。耕稼以自食，羞诣安车聘。彼非硁硁者，而欲为奇行。未能比禹稷，夫岂惭蘧宁。我登斯亭上，悠悠发幽兴。高山知仰止，池水不可泳。鱼戏芙蓉花，凫杂参差荇。嗟叹之不足，俛仰成讽咏。
与宁节推游聘君亭邂逅广汉同游分题得聘字
作者：彭汝砺
朝代：宋

汉衰至桓灵，王室既不竞。
豪杰死党锢，奸嬖偷权柄。
娟娟彼孺子，德誉南州盛。
耕稼以自食，羞诣安车聘。
彼非硁硁者，而欲为奇行。
未能比禹稷，夫岂惭蘧宁。
我登斯亭上，悠悠发幽兴。
高山知仰止，池水不可泳。
鱼戏芙蓉花，鳬杂参差荇。
嗟嘆之不足，俛仰成讽咏。
与广汉舜山寺分题得申字
作者：彭汝砺
朝代：宋

溪山幽隐一闲身，憔悴今随逆旅尘。南国浸辽愁似织，北音不至别如新。
与广汉舜山寺分题得申字
作者：彭汝砺
朝代：宋

溪山幽隠一闲身，憔悴今随逆旅尘。
南国浸辽愁似织，北音不至别如新。
与文渊游聘君亭分题和文渊亭字韵
作者：彭汝砺
朝代：宋
体裁：七言律诗

东湖九日水如冰，画舫还寻孺子亭。雨后断云归冉冉，天寒孤雁去冥冥。兰苕散漫池塘远，松竹参差岛屿青。贪惜上恩归未得，自怜双鬓欲垂星。
与梅秀才游安师池亭赋诗
作者：彭汝砺
朝代：宋
体裁：七言律诗

炎天自欲沉朱李，诗社初欣见素梅。绿柳荐风消酷暑，青荷飞雨濯尘埃。墙头竹影纷纷出，水面菱花细细开。拍手浩歌情不尽，笑君佳句泥流杯。
与磁倅郭公域
作者：彭汝砺
朝代：宋

熙宁天子作文功，拣点官师在学宫。璧水三年嗟我拙，兰英一笑忆君同。青衫昔日俱强壮，白发今时已老翁。邂逅欲言浑不及，别离三四叹西风。
与磁倅郭公域
作者：彭汝砺
朝代：宋

熙宁天子作文功，拣点官师在学宫。
璧水三年嗟我拙，兰英一笑忆君同。
青衫昔日俱强壮，白髮今时已老翁。
邂逅欲言浑不及，别离三四嘆西风。
与程德林
作者：彭汝砺
朝代：宋
体裁：七言律诗

俊骨风标固逸伦，况闻才术巧安民。寻常恨不亲高谊，邂逅相逢即古人。议论耻拘时俗态，笑歌惟取性情真。从今便作忘形契，安得相从席上珍。
与蒋十二
作者：彭汝砺
朝代：宋
体裁：五言律诗

孑立羁穷际，相逢邂逅间。交游新气概，尘土旧容颜。共指青云远，同分白日闲。区区交友志，松柏满南山。
东流寄天保弟
作者：彭汝砺
朝代：宋
体裁：七言律诗

湖山高下绿参差，目断东流此一时。日久不闻鸿雁信，春来初见棠棣诗。草根二月蒌蒿熟，沙外数家杨柳垂。恰是去年相送处，酒樽还忆数追随。
东流道中作
作者：彭汝砺
朝代：宋

轻快飞舆出古城，蟠迂行径转沙汀。
鸬鷀映日露纁翅，鸿鹄斗风开雪翎。
水瘦不藏寒石绿，云归纔见远峰青。
苦怜野色溪光好，倍觉诗魂酒魄醒。
东流道中作
作者：彭汝砺
朝代：宋

轻快飞舆出古城，蟠迂行径转沙汀。鸬鹚映日露纁翅，鸿鹄斗风开雪翎。水瘦不藏寒石绿，云归才见远峰青。苦怜野色溪光好，倍觉诗魂酒魄醒。
东流道遇伯兄西归寄二篇·其一
作者：彭汝砺
朝代：宋
体裁：七言律诗

君栖京国我天涯，病眼相望泪满衣。邂逅得为千里会，仓皇不及一言归。穷通固属时之遇，取舍犹惭议者非。未得宠光荣里落，久行犹足慰庭闱。
东流道遇伯兄西归寄二篇·其二
作者：彭汝砺
朝代：宋
体裁：五言律诗

久雨泥涂恶，春风草木花。相逢一笑乐，欲去百咨嗟。何日定行役，此时应到家。平居倾望意，汗漫正无涯。
东流道遇伯兄西归寄二篇·其二
作者：彭汝砺
朝代：宋

久雨泥涂恶，春风草木花。相逢一笑乐，欲去百咨嗟。何日定行役，此时应到家。平居倾望意，汗漫正无涯。君栖京国我天涯，病眼相望泪满衣。邂逅得为千里会，仓皇不及一言归。穷通固属时之遇，取舍犹惭议者非。未得宠光荣里落，久行犹足慰庭闱。
中丞温伯杂端持正与其僚出祖正孺端伯于刘元忠宅某即席赋诗
作者：彭汝砺
朝代：宋
体裁：七言律诗

蜀山想见去程兼，满眼春风别兴添。光动酒船浮玉雪，味调羹鼎足梅盐。竹枝堕影低垂砌，花叶吹香细入帘。更欲稍留山简醉，应须少霁弱翁严。
中丞温伯杂端持正约同饯夷仲不克某独出城重阳后一日
作者：彭汝砺
朝代：宋
体裁：七言律诗

宛转平林十里开，天晴更喜少风埃。桃花笑摘篱边菊，竹叶惭无马上杯。更欲看君横奋迅，不应如我久低徊。闾阎蛰蛰忧昏垫，侧耳乘骢御史来。
中伏离襄极热老母为动念既行日有微云时作甘雨因赋是诗
作者：彭汝砺
朝代：宋
体裁：七言绝句

浮生处处托慈云，大热清凉一变新。愿力更能为法雨，欲令四海总无尘。
丰湖
作者：彭汝砺
朝代：宋

漫漫平湖十里赊，南州今作画图誇。波澜雨过鱼儿出，草木春归荔子花。山近冷光摇几席，地平馀润入桑麻。使君恩德还如水，长满罗浮十万家。仙阁玲珑高出云，画桥缥缈净无尘。满分江海千年润，平占蓬瀛十里春。照浦蠙珠应自复，随舟鸥鸟会相亲。使君爱物能如此，闾巷当时合借恂。
丰湖·其一
作者：彭汝砺
朝代：宋

漫漫平湖十里赊，南州今作画图夸。
波澜雨过鱼儿出，草木春归荔子花。
山近冷光摇几席，地平余润入桑麻。
使君恩德还如水，长满罗浮十万家。
丰湖·其一
作者：彭汝砺
朝代：宋

漫漫平湖十里赊，南州今作画图誇。波澜雨过鱼儿出，草木春归荔子花。山近冷光摇几席，地平馀润入桑麻。使君恩德还如水，长满罗浮十万家。
丰湖·其二
作者：彭汝砺
朝代：宋

仙阁玲珑高出云，画桥缥缈净无尘。满分江海千年润，平占蓬瀛十里春。照浦蠙珠应自复，随舟鸥鸟会相亲。使君爱物能如此，闾巷当时合借恂。
丰湖·其二
作者：彭汝砺
朝代：宋

仙阁玲珑高出云，画桥缥缈浄无尘。
满分江海千年润，平占蓬瀛十里春。
照浦蠙珠应自復，随舟鸥鸟会相亲。
使君爱物能如此，闾巷当时合借恂。
临江道中人家多植竹
作者：彭汝砺
朝代：宋

远远平山浅浅溪，人家栽竹当藩篱。雪霜尽腊青如昨，风月乘春绿更滋。淡薄冷光浮莽苍，招摇清影落涟漪。故园所富今几顷，会有归来筑隐时。
临江道中人家多植竹
作者：彭汝砺
朝代：宋

远远平山浅浅溪，人家栽竹当藩篱。
雪霜尽腊青如昨，风月乘春绿更滋。
淡薄冷光浮莽苍，招摇清影落涟漪。
故园所富今几顷，会有归来筑隠时。
临江驿中庭有大柏因寄颖叔
作者：彭汝砺
朝代：宋
体裁：七言绝句

林麓山头屋数椽，中庭翠柏上参天。庙廊岂不须梁栋，偶置荒幽亦偶然。
久雨
作者：彭汝砺
朝代：宋
体裁：古风

十日七日雨，十步九步水。师徒宿蓁莽，宴坐吾亦耻。其谁护封穴，未忍鸟鼠死。天意若有谓，无人可言此。
久雨和张季友寄程德林时季友得环倅程受婺源未赴
作者：彭汝砺
朝代：宋
体裁：七言律诗

寂寂不闻车马声，泥途无亦畏逢迎。引觞自放连朝醉，挥麈遥思一座倾。傅野好为三日雨，杜陵莫醉百忧行。西南俱说催征辔，却愿双轮四角生。
九日同仲求登高有感
作者：彭汝砺
朝代：宋
体裁：七言律诗

曾侍灵芝九日觞，登高从此共凄凉。故乡江外烟波阔，上国云中道路长。世事祇催蓬鬓雪，秋风不减菊花黄。坐看鸿雁天涯远，甘醉茱萸盏面香。
九日独登城上台感怀寄兄长·其一
作者：彭汝砺
朝代：宋
体裁：七言律诗

九日独登城上台，南山望尽祇尘埃。黄华虽富纷纷菊，绿蚁谁同滟滟杯。时节独催双鬓雪，利名还见此心灰。池阳星子多朋旧，能有音书万里来。
九日独登城上台感怀寄兄长·其三
作者：彭汝砺
朝代：宋

秋来常苦客飘蓬，身羡归鸿飞复东。欲问江南是何处，乱山扰扰自无穷。
九日独登城上台感怀寄兄长·其三
作者：彭汝砺
朝代：宋

秋来常苦客飘蓬，身羡归鸿飞復东。
欲问江南是何处，乱山扰扰自无穷。
九日独登城上台感怀寄兄长·其二
作者：彭汝砺
朝代：宋
体裁：七言绝句

孤城幽谷晚烟重，事绪无过与此同。寒夜独吟风静后，扁舟应宿月明中。
九日独登城上台感怀寄兄长·其二
作者：彭汝砺
朝代：宋

孤城幽谷晚烟重，事绪无过与此同。寒夜独吟风静后，扁舟应宿月明中。秋来常苦客飘蓬，身羡归鸿飞复东。欲问江南是何处，乱山扰扰自无穷。
予十一月甲申以使来武冈坐茅茨之室逼闾阎之陋无故人往来之乐怀羁旅不足之情于是有游古山之寺在县西十五里而山水俊拔深秀亦有可爱者因留置酒抵暮还驿而作是诗
作者：彭汝砺
朝代：宋

淡日沙村晚，霜晴溪路遥。蛮人瞻虎节，田父看星轺。使指勤咨问，君恩费养调。畏途谙跋涉，遗策问刍荛。腊近云长暝，春迟雪未消。远空低幕帟，叠嶂露琼瑶。板屋谁家舍，茅檐何处桥。梅香浮远水，藤古上重霄。细草眠黄犊，巅崖落皂雕。儿童晴出牧，妇女晚归樵。樵髻骑吹笛，斑衣行踏谣。封疆连五岭，习俗带三苗。狐鼠藏溪老，豺狼脱洞骄。今当蒙润泽，久已静氛妖。歌舞随乡地，耕桑托圣朝。威仪欣用夏，姓氏耻称猺。僧至不千里，寺名非一朝。小亭浮草莽，高阁出苕荛。泉细能沾润，峰危欲动摇。会观禅味足，还见讲花飘。茶汎波无迹，香深篆未消。远游贪物象，久客厌尘嚣。子美诗千首，渊明醉一瓢。倘来淹白昼，轻去恨连宵。野色随行李，滩声逐画桡。舄归烟漠漠，旌旋雨萧萧。淡月生昭旷，青灯照寂寥。岁时惟箭激，江海祇萍漂。洪井连庐阜，蒲山近斗杓。且从周梦去，莫作楚辞招。
予十一月甲申以使来武冈坐茅茨之室逼闾阎之陋无故人往来之乐怀羁旅不足之情于是有游古山之寺在县西十五里而山水俊拔深秀亦有可爱者因留置酒抵暮还驿而作是诗
作者：彭汝砺
朝代：宋

淡日沙村晚，霜晴溪路遥。
蛮人瞻虎节，田父看星轺。
使指勤咨问，君恩费养调。
畏途谙跋涉，遗策问蒭荛。
腊近云长暝，春迟雪未消。
远空低幕帟，迭嶂露琼瑶。
板屋谁家舍，茅檐何处桥。
梅香浮远水，藤古上重霄。
细草眠黄犊，巅崖落皁雕。
儿童晴出牧，妇女晚归樵。
樵髻骑吹笛，斑衣行踏谣。
封疆连五岭，习俗带三苗。
狐鼠藏溪老，豺狼脱洞骄。
今当蒙润泽，久已静氛妖。
歌舞随乡地，耕桑托圣朝。
威仪欣用夏，姓氏耻称猺。
僧至不千里，寺名非一朝。
小亭浮草莽，高阁出苕荛。
泉细能沾润，峰危欲动摇。
会观禅味足，还见讲花飘。
茶泛波无迹，香深篆未消。
远游贪物象，久客厌尘嚣。
子美诗千首，渊明醉一瓢。
倘来淹白昼，轻去恨连宵。
野色随行李，滩声逐画桡。
舄归烟漠漠，旌旋雨萧萧。
淡月生昭旷，青灯照寂寥。
岁时惟箭激，江海祇萍漂。
洪井连庐阜，蒲山近斗杓。
且从周梦去，莫作楚辞招。
二月己亥晓出城祀高禖
作者：彭汝砺
朝代：宋

淡云斜月晓昏昏，风物迟回认故园。竹叶密藏林下寺，桃花低映水边村。袅袅溪边杨柳丝，纷纷墙外小桃枝。流莺恰似无机械，春满人间亦未知。尘沙骑马听溪流，淡薄春风却似秋。坐忆洞庭波万顷，滩声长在钓鱼舟。尘土冥冥二月风，寥寥天外有归鸿。松阴想见芝山路，隔浦溪花岸岸红。
二月己亥晓出城祀高禖·其一
作者：彭汝砺
朝代：宋

淡云斜月晓昏昏，风物迟回认故园。竹叶密藏林下寺，桃花低映水边村。
二月己亥晓出城祀高禖·其一
作者：彭汝砺
朝代：宋

淡云斜月晓昏昏，风物迟迴认故园。
竹叶密藏林下寺，桃花低映水边村。
二月己亥晓出城祀高禖·其三
作者：彭汝砺
朝代：宋
体裁：七言绝句

尘沙骑马听溪流，淡薄春风却似秋。坐忆洞庭波万顷，滩声长在钓鱼舟。
二月己亥晓出城祀高禖·其二
作者：彭汝砺
朝代：宋

袅袅溪边杨柳丝，纷纷墙外小桃枝。流莺恰似无机械，春满人间亦未知。
二月己亥晓出城祀高禖·其二
作者：彭汝砺
朝代：宋

袅袅溪边杨柳丝，纷纷墙外小桃枝。
流鶑恰似无机械，春满人间亦未知。
二月己亥晓出城祀高禖·其四
作者：彭汝砺
朝代：宋
体裁：七言绝句

尘土冥冥二月风，寥寥天外有归鸿。松阴想见芝山路，隔浦溪花岸岸红。
云居相送至下杉庄
作者：彭汝砺
朝代：宋
体裁：五言律诗

莫宿昏初黑，晨装晓已分。鸡啼江上月，犬吠岭边云。好去庞居士，善来洪上人。临行须一勘，腊后几时春。
云盖寺
作者：彭汝砺
朝代：宋
体裁：五言律诗

旧日蛇虺穴，今时薝卜林。寒泉三井旧，高阁五峰深。翠竹娟娟老，长松漠漠阴。凤凰池好在，谁得老师心。
云盖寺谈空亭
作者：彭汝砺
朝代：宋
体裁：七言绝句

天地空空无一尘，谈空可惜枉劳神。欲知空外谈空者，恰似梦中占梦人。
云盖老僧八十二
作者：彭汝砺
朝代：宋

邂逅还相见，慇勤复自陈。三千大千界，八十二年人。衲衣云水旧，头鬓雪霜新。手种庭前柏，如今大似身。
云盖老僧八十二
作者：彭汝砺
朝代：宋

邂逅还相见，慇懃復自陈。
三千大千界，八十二年人。
衲衣云水旧，头鬓雪霜新。
手种庭前柏，如今大似身。
人日
作者：彭汝砺
朝代：宋
体裁：七言律诗

道衡人日独牵愁，南北胡为一处囚。学士诗成应属和，寿阳梅落殆神谋。醉思侍宴登丹殿，寒想开箱睹黑裘。佳句缤纷飞白雪，雪天宜饮亟来休。
代人答周朝议生辰赠章
作者：彭汝砺
朝代：宋
体裁：七言律诗

我辰邂逅得朱明，一离阴邪一点生。蓬矢尚存随薄宦，龙驹已老怯修程。鬓毛久似安仁白，神气初惭卫玠清。南郭丈人慈爱并，远分珠玉助光荣。
以去年诗再答正夫
作者：彭汝砺
朝代：宋
体裁：七言律诗

不愿与公终食违，别离草草不胜思。老便静处溪山好，懒见闲中日月迟。论易朱云折其角，说诗匡鼎解人颐。岁云暮矣来何晚，倚杖相望一水涯。
以寒来送菊本都官复示诗见督次韵谢之
作者：彭汝砺
朝代：宋

祇因霜雪妒萌芽，不意新诗谯惜花。芳本无心恋贫窭，迎风争入相公家。
以寒来送菊本都官復示诗见督次韵谢之
作者：彭汝砺
朝代：宋

祇因霜雪妬萌芽，不意新诗谯惜花。
芳本无心恋贫窭，迎风争入相公家。
仲至迁居同曹家西巷在蔡湖之北也
作者：彭汝砺
朝代：宋

不是山林非市朝，槐阴满眼送萧条。公行已在青云上，乃肯吾邻共寂寥。里巷吾真孟母邻，齑盐知不笑清贫。风云祇恐公飞去，那肯淹留寂寞滨。
仲至迁居同曹家西巷在蔡湖之北也·其一
作者：彭汝砺
朝代：宋
体裁：七言绝句

不是山林非市朝，槐阴满眼送萧条。公行已在青云上，乃肯吾邻共寂寥。
仲至迁居同曹家西巷在蔡湖之北也·其三
作者：彭汝砺
朝代：宋
体裁：七言律诗

陋巷本非朝市喧，亦无车马到吾门。清风对客忘朱夏，流水令人思故园。道曲柳阴低白昼，天涯月色照黄昏。一官彼此多闲暇，万事从容欲细论。
仲至迁居同曹家西巷在蔡湖之北也·其二
作者：彭汝砺
朝代：宋

里巷吾真孟母邻，虀盐知不笑清贫。
风云祇恐公飞去，那肯淹留寂寞滨。
仲至迁居同曹家西巷在蔡湖之北也·其二
作者：彭汝砺
朝代：宋

里巷吾真孟母邻，齑盐知不笑清贫。风云祇恐公飞去，那肯淹留寂寞滨。
伏承宠示滕王阁佳句因用原韵
作者：彭汝砺
朝代：宋
体裁：五言律诗

滕王帝子阁，徐孺聘君亭。南浦水秋涨，东湖云昼冥。江山晴更碧，松桧雪逾青。安得泛舟去，与君同醉醒。
伯兄归自桐江未至因有作示诸弟
作者：彭汝砺
朝代：宋
体裁：七言律诗

遥思徒驭去江干，道路谁何共险艰。长使庭闱终日望，不知车马几时还。伫期笑乐同尘席，应有文章慰病颜。酒瓮半空为收拾，筮言当见立谈间。
余宿鄂州崇阳县之麻步使仆问途曰西去七里至南楼山而余诗遂称南楼及过山有叟云彼南劳山余笑曰培塿之土人妄名为山又妄名为南劳予妄问彼又妄应予又妄听又从而妄言是俱为一幻然山为山而已曰南劳亦可曰南楼亦可而彼皆无所与物有故常予亦从其旧而已因復作偈寄心师师当为予一笑
作者：彭汝砺
朝代：宋
体裁：七言绝句

高山人唤作南楼，便作篇章说事由。却得村翁亲说破，南劳即不是南楼。
使虏有怀
作者：彭汝砺
朝代：宋
体裁：古风

长年日戏老莱衣，不忍此身终日违。今日马头燕北去，不堪频望白云飞。白云汝飞去何许，悠悠会到江南路。朔风吹洒泪大河，直与波澜竞东注。
使辽
作者：彭汝砺
朝代：宋
体裁：七言律诗

北行未始过陈桥，仗节今朝使大辽。寒日拥云初漠漠，急风招雪晚萧萧。江湖梦寐时之楚，象魏精诚日望尧。孤驿夜深谁可语，青灯黄卷慰无聊。
侍亲游池有感寄伯兄时伯兄下第南归
作者：彭汝砺
朝代：宋
体裁：七言绝句

身世几何长百忧，尘埃相望转悠悠。移尊稍欲临池饮，眼看波涛泪亦流。
依韵和萧推官见贻推官字子方知桂州修撰字子善相及喜论兵尝见于鄱阳
作者：彭汝砺
朝代：宋
体裁：七言律诗

晚年相遇更堂堂，祇似当时鄱水阳。物论固非低阀阅，家声元自满湖湘。风回獠俗归陶冶，囊括蛮州入井疆。使指质成非有用，赠言虚自辱圭璋。
倒押前韵
作者：彭汝砺
朝代：宋
体裁：五言律诗

吾生何独扰，世事欲相关。愿去红尘穴，同分白日闲。诗赓幽意绪，酒裛病容颜。尚有松筠意，相期霜雪间。
倒押前韵
作者：彭汝砺
朝代：宋

幽斋置图史，相与乐清辰。世路宽鞿靮，心茅得斧斤。圭蓬思魏阙，寤寐想枫宸。困阨孟东野，羁穷朱买臣。惠时空有策，知己尚无人。迹退心犹锐，时穷道益伸。凤潜倾帝阁，龙蛰望天津。业负青云器，宁期白屋民。第增材德富，休笑室家贫。荜户此时隐，金门异日臻。世途虽晏晏，边寇尚辚辚。邂逅得归汉，箴规当借秦。安危归指画，可否属经纶。力振朝纲弊，期增治具新。致君儒者事，康世士之仁。蓄极符亨矣，无羞困辱身。
倒押前韵
作者：彭汝砺
朝代：宋

幽斋置图史，相与乐清辰。
世路宽鞿靮，心茅得斧斤。
圭蓬思魏阙，寤寐想枫宸。
困阨孟东野，羁穷朱买臣。
惠时空有策，知己尚无人。
迹退心犹锐，时穷道益伸。
凤潜倾帝阁，龙蛰望天津。
业负青云器，宁期白屋民。
第增材德富，休笑室家贫。
荜户此时隠，金门异日臻。
世途虽晏晏，边寇尚辚辚。
邂逅得归汉，箴规当借秦。
安危归指画，可否属经纶。
力振朝纲弊，期增治具新。
致君儒者事，康世士之仁。
蓄极符亨矣，无羞困辱身。
偶与诚之小饮翌日以诗谢之
作者：彭汝砺
朝代：宋
体裁：七言律诗

相对春风共酒樽，盘蔬取次得清欢。风吹一鹤归天上，雪压孤松见岁寒。论极不知空肺腑，交成应许缀金兰。明时更听王阳仕，洗手思弹贡禹冠。
偶成
作者：彭汝砺
朝代：宋
体裁：七言绝句

大禅痛与藤条四，林际轻弹蒿指三。皮肉枉遭人戮辱，面颜犹使我羞惭。
偶成
作者：彭汝砺
朝代：宋

抵虚投隙废精神，世态纷纷日更新。
得丧是非浑一梦，不知悞却几多人。
偶成
作者：彭汝砺
朝代：宋

抵虚投隙废精神，世态纷纷日更新。得丧是非浑一梦，不知误却几多人。
偶题
作者：彭汝砺
朝代：宋

雍然凤之雏，杰然龙之驹。九天无乱云，万里多坦途。霜蹄风翮一朝举，疲驽燕雀安能俱。
偶题
作者：彭汝砺
朝代：宋

雝然凤之雏，杰然龙之驹。
九天无乱云，万里多坦途。
霜蹄风翮一朝举，疲驽燕雀安能俱。
催君时归并寄君宜弟
作者：彭汝砺
朝代：宋

命彼仆夫驾，晨鸡初一声。朔风不可渡，南径却堪行。贫莫甚今日，瘦无如尔兄。故惭鱼得计，最爱雁能鸣。三复棣华赋，俛焉怀古风。少时贪壮决，老去自童蒙。以病故有病，既空何用空。不须多问此，万劫刹那中。
催君时归并寄君宜弟·其一
作者：彭汝砺
朝代：宋
体裁：五言律诗

命彼仆夫驾，晨鸡初一声。朔风不可渡，南径却堪行。贫莫甚今日，瘦无如尔兄。故惭鱼得计，最爱雁能鸣。
催君时归并寄君宜弟·其二
作者：彭汝砺
朝代：宋

三复棣华赋，俛焉怀古风。少时贪壮决，老去自童蒙。以病故有病，既空何用空。不须多问此，万劫刹那中。
催君时归并寄君宜弟·其二
作者：彭汝砺
朝代：宋

三復棣华赋，俛焉怀古风。
少时贪壮决，老去自童蒙。
以病故有病，既空何用空。
不须多问此，万劫剎那中。
元丰己未冬至夜万载驿尝有诗寄广汉今岁万安驿用前韵呈广汉友兄学士
作者：彭汝砺
朝代：宋

去年万载驿逢冬，今夕万安村驿中。长笑布袍翁发白，不知今我亦如翁。道途泥滑水溶溶，嗟尔胡为风雨中。闭户熟眠无一事，浮生多谢富家翁。
元丰己未冬至夜万载驿尝有诗寄广汉今岁万安驿用前韵呈广汉友兄学士·其一
作者：彭汝砺
朝代：宋

去年万载驿逢冬，今夕万安村驿中。长笑布袍翁发白，不知今我亦如翁。
元丰己未冬至夜万载驿尝有诗寄广汉今岁万安驿用前韵呈广汉友兄学士·其一
作者：彭汝砺
朝代：宋

去年万载驿逢冬，今夕万安村驿中。
长笑布袍翁髮白，不知今我亦如翁。
元丰己未冬至夜万载驿尝有诗寄广汉今岁万安驿用前韵呈广汉友兄学士·其二
作者：彭汝砺
朝代：宋
体裁：七言绝句

道途泥滑水溶溶，嗟尔胡为风雨中。闭户熟眠无一事，浮生多谢富家翁。
元佑三年同深之学士子开侍郎在初考今復承乏有怀旧游因作此诗并幕次唱酬二章寄呈深之学士子开侍郎·其二
作者：彭汝砺
朝代：宋

数烛知归日，思家似老人。
此凡三锁宿，今復一经旬。
猛着棋销日，深凭酒送春。
萧条双短鬓，半夜总如银。
元夕与莘老俱宿斋因寄莘老
作者：彭汝砺
朝代：宋

零雨其濛春始和，明星有烂夜如何。笙篁故与风声远，灯火疑添月色多。渐老自能忘世味，欲明更起看天河。定留太一青藜照，愿寄荆人白雪歌。
元夕与莘老俱宿斋因寄莘老
作者：彭汝砺
朝代：宋

零雨其蒙春始和，明星有烂夜如何。
笙篁故与风声远，灯火疑添月色多。
渐老自能忘世味，欲明更起看天河。
定留太一青藜照，愿寄荆人白雪歌。
元日
作者：彭汝砺
朝代：宋

玉律阴阳会，璇玑日月新。
熙宁万岁历，元佑八千春。
卦象已乘泰，斗杓方建寅。
白头谙守岁，红烛最知春。
柏酒人怀远，饧盘客荐新。
老来长道路，惭愧百年身。
元日
作者：彭汝砺
朝代：宋

玉律阴阳会，璿玑日月新。熙宁万岁历，元祐八千春。卦象已乘泰，斗杓方建寅。白头谙守岁，红烛最知春。柏酒人怀远，饧盘客荐新。老来长道路，惭愧百年身。
元祐三年同深之学士子开侍郎在初考今复承乏有怀旧游因作此诗并幕次唱酬二章寄呈深之学士子开侍郎
作者：彭汝砺
朝代：宋

集英今日事，全似戊辰春。文彩窥多士，游从忆故人。抗旌浮海角，舣棹即河漘。试作诗相寄，诗成更损神。数烛知归日，思家似老人。此凡三锁宿，今复一经旬。猛着棋销日，深凭酒送春。萧条双短鬓，半夜总如银。
元祐三年同深之学士子开侍郎在初考今复承乏有怀旧游因作此诗并幕次唱酬二章寄呈深之学士子开侍郎·其一
作者：彭汝砺
朝代：宋
体裁：五言律诗

集英今日事，全似戊辰春。文彩窥多士，游从忆故人。抗旌浮海角，舣棹即河漘。试作诗相寄，诗成更损神。
元祐三年同深之学士子开侍郎在初考今复承乏有怀旧游因作此诗并幕次唱酬二章寄呈深之学士子开侍郎·其二
作者：彭汝砺
朝代：宋

数烛知归日，思家似老人。此凡三锁宿，今复一经旬。猛着棋销日，深凭酒送春。萧条双短鬓，半夜总如银。
元祐元年十二月庚子雪夏首莼湖结冰鹡鸰群集于上者至不可数感而作是诗也
作者：彭汝砺
朝代：宋
体裁：四言诗

宛彼鹡鸰，其乐孔群。彼类维何，而有若于仁兮。（一章）宛彼鹡鸰，爰集于冰。彼至维何，而有冽其清兮。（二章）宛彼鹡鸰，既飞且鸣。彼行维何，而有笃其诚兮。（三章）
兄弟约芝山共学未暇辱以诗督之因次元韵
作者：彭汝砺
朝代：宋
体裁：七言律诗

弟兄相寄玉为音，洗尽尘埃一寸心。欲以蚊虻看势利，能将珠璧现光阴。雅游潇洒知难废，故约迟留惜未寻。北望灵芝山在处，暮云回合碧沈沈。
先赴东流因寄虞蒋诸君
作者：彭汝砺
朝代：宋

相爱不能去，欲行还复留。山川荡行色，风雨结离愁。红日千山晓，清霜万木秋。回头望车马，目断白蘋洲。我行已南北，君迹尚西东。车马到虽晚，道途终不同。山川新霁雨，天地正秋风。有暇诗应作，无忘草野中。
先赴东流因寄虞蒋诸君·其一
作者：彭汝砺
朝代：宋

相爱不能去，欲行还复留。山川荡行色，风雨结离愁。红日千山晓，清霜万木秋。回头望车马，目断白蘋洲。
先赴东流因寄虞蒋诸君·其一
作者：彭汝砺
朝代：宋

相爱不能去，欲行还復留。
山川荡行色，风雨结离愁。
红日千山晓，清霜万木秋。
回头望车马，目断白苹洲。
先赴东流因寄虞蒋诸君·其二
作者：彭汝砺
朝代：宋
体裁：五言律诗

我行已南北，君迹尚西东。车马到虽晚，道途终不同。山川新霁雨，天地正秋风。有暇诗应作，无忘草野中。
入桐庐道中
作者：彭汝砺
朝代：宋
体裁：五言律诗

学问古人重，英豪世所归。呼奴整轩驾，拭泪别庭闱。久雨路岐涩，荒村草木稀。城闉顿相远，回首一依依。
六月自西城归
作者：彭汝砺
朝代：宋

驾言将西征，呼仆问行李。吾行无所苟，虽远亲则喜。痴儿不知事，饮血泪如水。忆昨唐许边，逋逃聚蜂蚁。巅崖寄巢穴，绝险不可迩。扑灭无先几，捕督误诏旨。是时寡妻病，吾计或可止。君曰无妾私，促装勉行矣。妾病虽云危，姑慈有足恃。是身如浮云，永诀或此始。一马才登途，渠魁头挂市。犹虞未宁归，走讣忽在耳。羁栖二十年，粱肉饱有几。单车行四方，岁月几万里。私居乃如寄，方此还之彼。爱君能知分，嗜苦同甘旨。誓欲相厥成，完百无一毁。中流即我弃，我恨无涯涘。家贫未能去，顾惜尚壮齿。含愁复于行，嗜禄祇自鄙。悠悠涉清汉，欲往辕更柅。沧浪照颜面，不与旧相似。蓬鬓生雪霜，龟胸点泥滓。骄阳恰中伏，旱魃方哆侈。山川惜阴雨，我稼病未起。高堂蔽重帘，捉扇衣屡褫。乃兹趋长途，登降遍峛崺。简书况有限，暮晚未担弛。山名初外朝，岌嶪超众岿。晴天出万象，扰扰谁经记。滥觞一拳多，结构五丸累。蛟龙跨鸿濛，殿阁耸碨礧。或植如剑戟，或覆如釜锜。或视而错愕，或行而迤逦。或大而无当，或立而不倚。干平七峰老，秀拔匪众比。耆旧今所贵，瞻言但擎跽。马息联八叠，培塿看冈屺。篮舆劳攀牵，卒饿弗克仔。肺声几成雷，背汗欲濡轨。吾疲尚能徒，走骤托杖履。岂不有林木，日昼方如燬。晓行怯雾露，夜涉愁蛇虺。屋颓茇穷阎，鱼馁饭乾米。田功微粱稻，圃学蕃麻枲。截筒户割漆，剥楮人抄纸。千枫立青冥，万竹秀披靡。时时得流泉，濯溉移日晷。清音有可乐，往往中宫徵。孰谓彼房陵，千家住清泚。神仙隐九室，绰约如处子。安眠费春秋，官爵弃敝屣。宝公浮杯来，宴坐有旧址。甘雨随众缘，凶年作蕃祉。欲游嗟不遑，怅望祇悬企。东西更多山，小大或亿秭。未经夏禹凿，想待愚公徙。横梯险相联，曲栈危半阺。避就为俛眉，循缘或颠趾。女娲高第一，仅去天尺咫。黎明登其颠，星宿可俯视。扶桑出晓日，洞彻及表里。丘陵杂茧栗，草木浮糠秕。补天闻故老，岂或有此理。天之于空虚，一大器而已。物或有不完，补之非天耻。酒觞荐明诚，感叹至横涕。留停仰妫墟，欲至更逶迤。烟岚相薰蒸，闇黯常及巳。杂民久薰陶，顽吏傲鞭箠。令人愧满面，虞舜昔居此。商洛不十舍，惄焉想黄绮。奔驰浪南北，僶俛惭禄仕。纷纷昨夜梦，慈母倚门俟。愿骑双鸿鹄，更挟四騄駬。言乘溪上舟，出宿城边址。峰峦欲飞去，峭拔陵天委。神奇杂鬼怪，巧绝非劂剞。龙盘秦世松，玉滴尧时髓。波澜杂云雾，莽苍在隐几。平生贪幽胜，短桨行复舣。一滩复一碛，却望无首尾。崭崭边傍石，出没竞谲诡。细垂一丝缕，大作十虎兕。冲撞非雷霆，震荡岸欲圮。鼋鼍不能游，蛟蜃得所恀。悬流落千仞，急疾过发矢。浮生真如叶，转足见生死。篙工相号呼，熟视但如砥。谓予且从陆，厥计亦非是。吾生自有分，纤悉不在己。缅思濠上鱼，载顾山梁雉。未能脱缰锁，可恨讥炉锤。孔卧弗煖席，禹行尚乘櫑。所惭一无补，虚冒恩私被。夜凉泛明月，不寐对潇洒。凤林莽何处，草木秀嶷嶷。槎头缩项鳊，不减河鲂美。习池今可游，尊酒慰劳只。鸿雁杳未来，将诗寄双鲤。
六月自西城归
作者：彭汝砺
朝代：宋

驾言将西征，呼仆问行李。
吾行无所苟，虽远亲则喜。
痴儿不知事，饮血泪如水。
忆昨唐许边，逋逃聚蜂蚁。
巅崖寄巢穴，绝险不可迩。
扑灭无先几，捕督误诏旨。
是时寡妻病，吾计或可止。
君曰无妾私，促装勉行矣。
妾病虽云危，姑慈有足恃。
是身如浮云，永诀或此始。
一马纔登途，渠魁头挂市。
犹虞未宁归，走讣忽在耳。
羁栖二十年，粱肉饱有几。
单车行四方，岁月几万里。
私居乃如寄，方此还之彼。
爱君能知分，嗜苦同甘旨。
誓欲相厥成，完百无一毁。
中流即我弃，我恨无涯涘。
家贫未能去，顾惜尚壮齿。
含愁復于行，嗜禄祇自鄙。
悠悠涉清汉，欲往辕更柅。
沧浪照颜面，不与旧相似。
蓬鬓生雪霜，龟胸点泥滓。
骄阳恰中伏，旱魃方哆侈。
山川惜阴雨，我稼病未起。
高堂蔽重帘，捉扇衣屡褫。
乃兹趋长途，登降遍峛崺。
简书况有限，暮晚未担弛。
山名初外朝，岌嶪超众岿。
晴天出万象，扰扰谁经记。
滥觞一拳多，结构五丸累。
蛟龙跨鸿蒙，殿阁耸碨礧。
或植如剑戟，或覆如釜锜。
或视而错愕，或行而迤逦。
或大而无当，或立而不倚。
干平七峰老，秀拔匪众比。
耆旧今所贵，瞻言但擎跽。
马息联八迭，培塿看冈屺。
篮轝劳攀牵，卒饿弗克仔。
肺声几成雷，背汗欲濡轨。
吾疲尚能徒，走骤托杖履。
岂不有林木，日昼方如毁。
晓行怯雾露，夜涉愁蛇虺。
屋颓茇穷阎，鱼馁饭干米。
田功微粱稻，圃学蕃麻枲。
截筒户割漆，剥楮人抄纸。
千枫立青冥，万竹秀披靡。
时时得流泉，濯溉移日晷。
清音有可乐，往往中宫征。
孰谓彼房陵，千家住清泚。
神仙隠九室，绰约如处子。
安眠费春秋，官爵弃敝屣。
宝公浮杯来，宴坐有旧址。
甘雨随众缘，凶年作蕃祉。
欲游嗟不遑，怅望祇悬企。
东西更多山，小大或亿秭。
未经夏禹凿，想待愚公徙。
横梯险相联，曲栈危半阺。
避就为俛眉，循缘或颠趾。
女娲高第一，仅去天尺咫。
黎明登其颠，星宿可俯视。
扶桑出晓日，洞彻及表裏。
丘陵杂茧栗，草木浮糠粃。
补天闻故老，岂或有此理。
天之于空虚，一大器而已。
物或有不完，补之非天耻。
酒觞荐明诚，感嘆至横涕。
留停仰妫墟，欲至更逶迤。
烟岚相熏蒸，闇黯常及巳。
杂民久熏陶，顽吏傲鞭棰。
令人愧满面，虞舜昔居此。
商洛不十舍，惄焉想黄绮。
奔驰浪南北，僶俛惭禄仕。
纷纷昨夜梦，慈母倚门竢。
愿骑双鸿鹄，更挟四騄駬。
言乘溪上舟，出宿城边址。
峰峦欲飞去，峭拔陵天委。
神奇杂鬼怪，巧绝非劂剞。
龙盘秦世松，玉滴尧时髓。
波澜杂云雾，莽苍在隠几。
平生贪幽胜，短桨行復舣。
一滩復一碛，却望无首尾。
崭崭边傍石，出没竞谲诡。
细垂一丝缕，大作十虎兕。
衝撞非雷霆，震荡岸欲圮。
鼋鼍不能游，蛟蜃得所恀。
悬流落千仞，急疾过发矢。
浮生真如叶，转足见生死。
篙工相号呼，熟视但如砥。
谓予且从陆，厥计亦非是。
吾生自有分，纤悉不在己。
缅思濠上鱼，载顾山梁雉。
未能脱缰锁，可恨讥鑪锤。
孔卧弗暖席，禹行尚乘櫑。
所惭一无补，虚冒恩私被。
夜凉泛明月，不寐对潇洒。
凤林莽何处，草木秀嶷嶷。
槎头缩项鳊，不减河鲂美。
习池今可游，尊酒慰劳只。
鸿雁杳未来，将诗寄双鲤。
兵部敏叔颁示佳句谨依原韵
作者：彭汝砺
朝代：宋

遍瀰川泽压冈峦，万室清明更可观。麦上早春谁漏泄，梅边穷腊自凋残。阴阳顺适天时好，高下均平地泽宽。岁岁丰登今以始，都人切勿怨祁寒。
兵部敏叔颁示佳句谨依原韵
作者：彭汝砺
朝代：宋

遍瀰川泽压冈峦，万室清明更可观。
麦上早春谁漏洩，梅边穷腊自凋残。
阴阳顺适天时好，高下均平地泽宽。
岁岁丰登今以始，都人切勿怨祁寒。
内乡
作者：彭汝砺
朝代：宋
体裁：七言律诗

山谷生云作风雨，楼台映日贴烟霞。危峰熊耳倍千丈，废堞虎遥今数家。野外小桥丹作水，潭边仙菊雪开花。隆寒大热三经涉，世事催人早鬓华。
内乡先春
作者：彭汝砺
朝代：宋
体裁：古风

古寺前无廊，空林中有亭。淅水为襟带，萧山作画屏。仰高听流水，志体得所宁。不能念羁旅，天地俱浮萍。举首望飞泉，日暮未肯归。夜凉多好风，明月有清辉。一举随所之，不如鸿鹄飞。思亲泪如雨，有露亦在衣。
内乡山中
作者：彭汝砺
朝代：宋

野人住山中，不见山色好。我行久尘土，窥览慰怀抱。禹稷不乏人，翻焉忆商皓。使我有以食，甘于此山老。静喧岂殊途，能静理亦好。所以见山色，爱之置怀抱。揽镜照须发，已如霜雪皓。吾方与神游，未肯尘土老。
内乡山中·其一
作者：彭汝砺
朝代：宋
体裁：古风

野人住山中，不见山色好。我行久尘土，窥览慰怀抱。禹稷不乏人，翻焉忆商皓。使我有以食，甘于此山老。
内乡山中·其二
作者：彭汝砺
朝代：宋

静喧岂殊途，能静理亦好。所以见山色，爱之置怀抱。揽镜照须发，已如霜雪皓。吾方与神游，未肯尘土老。
内乡山中·其二
作者：彭汝砺
朝代：宋

静喧岂殊途，能静理亦好。
所以见山色，爱之置怀抱。
揽镜照鬚髮，已如霜雪皓。
吾方与神游，未肯尘土老。
内乡招提寺
作者：彭汝砺
朝代：宋
体裁：五言律诗

淫雨宿萧寺，白云思楚山。病催颜色老，泪裛鬓毛斑。流水终何事，飞禽倦未还。梦归无别处，鹫岭凤林关。
再呈通判承议
作者：彭汝砺
朝代：宋

山边置酒水边行，鱼鸟于人各有情。终世果能著几屐，此时聊可濯吾缨。启期拍手誇三乐，渔父张颐笑独清。四海一舟归未得，低徊长恐负平生。南头如送北头迎，祇有溪山不世情。少日激昂投耒耜，老年辛苦畏簪缨。长松根脚龙蛇蛰，老鹤精神玉雪清。会得无生浑自足，还容款曲问长生。
再呈通判承议·其一
作者：彭汝砺
朝代：宋

山边置酒水边行，鱼鸟于人各有情。
终世果能着几屐，此时聊可濯吾缨。
启期拍手夸三乐，渔父张颐笑独清。
四海一舟归未得，低徊长恐负平生。
再呈通判承议·其一
作者：彭汝砺
朝代：宋

山边置酒水边行，鱼鸟于人各有情。终世果能著几屐，此时聊可濯吾缨。启期拍手誇三乐，渔父张颐笑独清。四海一舟归未得，低徊长恐负平生。
再呈通判承议·其二
作者：彭汝砺
朝代：宋
体裁：七言律诗

南头如送北头迎，祇有溪山不世情。少日激昂投耒耜，老年辛苦畏簪缨。长松根脚龙蛇蛰，老鹤精神玉雪清。会得无生浑自足，还容款曲问长生。
再和前韵
作者：彭汝砺
朝代：宋

天上参差殿阁开，孤城纵望兴悠哉。江湖凫鹤多如雪，总拟将迎杖锡来。世间复见大威雄，把定乾坤一瞬中。郢市未能知白雪，弋人何敢望冥鸿。生涯泛泛寄浮鸥，老矣华簪笑未投。宛转枕前清夜梦，还随修水近山流。
再和前韵·其一
作者：彭汝砺
朝代：宋

天上参差殿阁开，孤城纵望兴悠哉。江湖凫鹤多如雪，总拟将迎杖锡来。
再和前韵·其一
作者：彭汝砺
朝代：宋

天上参差殿阁开，孤城纵望兴悠哉。
江湖鳬鹤多如雪，总拟将迎杖锡来。
再和前韵·其三
作者：彭汝砺
朝代：宋
体裁：七言绝句

生涯泛泛寄浮鸥，老矣华簪笑未投。宛转枕前清夜梦，还随修水近山流。
再和前韵·其二
作者：彭汝砺
朝代：宋

世间复见大威雄，把定乾坤一瞬中。郢市未能知白雪，弋人何敢望冥鸿。
再和前韵·其二
作者：彭汝砺
朝代：宋

世间復见大威雄，把定干坤一瞬中。
郢市未能知白雪，弋人何敢望冥鸿。
再和子仁
作者：彭汝砺
朝代：宋
体裁：五言律诗

祇见尘埃远，还疑粉绘悬。淡云寒对月，幽石静闻泉。润泽作甘雨，污泥生白莲。五更催解辔，知未悟尘缘。
再和子育
作者：彭汝砺
朝代：宋

易水涿山无苦寒，燕南本是旧家山。山头更觉尧云近，玄鸟徘徊望汉关。将军誓愿斩楼兰，涕泪横流杯酒间。紫气剑埋终未试，黄金印大亦何颜。朔风白昼不胜寒，清晓马行霜雪间。纵目还经望云岭，伤心不见采芝山。手拈弓箭膝横刀，著尽君王赐战袍。语及灵州心欲碎，使轺今日敢言劳。气血畏寒身畏劳，养生曾去问参寥。我今与子俱错计，霜雪正严山正遥。
再和子育
作者：彭汝砺
朝代：宋
体裁：七言绝句

殊方无处问平安，怅望衡阳雁未还。归马不知山远近，北山未尽过南山。
再和子育·其一
作者：彭汝砺
朝代：宋
体裁：七言绝句

易水涿山无苦寒，燕南本是旧家山。山头更觉尧云近，玄鸟徘徊望汉关。
再和子育·其三
作者：彭汝砺
朝代：宋
体裁：七言绝句

朔风白昼不胜寒，清晓马行霜雪间。纵目还经望云岭，伤心不见采芝山。
再和子育·其二
作者：彭汝砺
朝代：宋
体裁：七言绝句

将军誓愿斩楼兰，涕泪横流杯酒间。紫气剑埋终未试，黄金印大亦何颜。
再和子育·其五
作者：彭汝砺
朝代：宋
体裁：七言绝句

气血畏寒身畏劳，养生曾去问参寥。我今与子俱错计，霜雪正严山正遥。
再和子育·其四
作者：彭汝砺
朝代：宋

手拈弓箭膝横刀，着尽君王赐战袍。
语及灵州心欲碎，使轺今日敢言劳。
再和子育·其四
作者：彭汝砺
朝代：宋

手拈弓箭膝横刀，著尽君王赐战袍。语及灵州心欲碎，使轺今日敢言劳。